[bookmark: _Hlk83795821]KISKŐRÖS VÁROS KÉPVISELŐ-TESTÜLETE
4-9/2026. sz. Képv. test. ülés

J E G Y Z Ő K Ö N Y V

Készült:	Kiskőrös Város Képviselő-testülete 2026. szeptember 16-án (szerda) 14:00 órai kezdettel megtartott üléséről

Az ülés helye:	Kiskőrösi Polgármesteri Hivatal Díszterme
(6200 Kiskőrös, Petőfi Sándor tér 1.)

[bookmark: _Hlk201914116]Jelen vannak:	Domonyi László polgármester, Ba Edit, Barkóczi László, Filus Tibor, Gmoser István, Kecskeméti János, Kudron Tamás, Pethő Attila, Pohankovics András, Szabó Adrián, Szedmák Tamás képviselők (11 fő)

dr. Turán Csaba			jegyző
	Lucza Alexandra			jegyzőkönyvvezető

Távol maradt:	Kissné Aszódi Daniella (1 fő) képviselő

Meghívottként részt vett:	Csatlós Erzsébet a Kiskőrösi Óvodák igazgatója, dr. Filus Erika a Petőfi Szülőház és Emlékmúzeum igazgatója, Sipiczki Hajnalka az Egészségügyi, Gyermekjóléti és Szociális Intézmény igazgatója, Szabó István Kőröskom Kft. ügyvezetője

dr. Nagy Gabriella, Aszódiné Nedró Éva, Molnár Éva, Kutyifa Sándorné Sinkovicz Csilla a Polgármesteri Hivatal munkatársai.

Domonyi László polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést. 

Tájékoztatta a Képviselő-testületet az 5 millió forint értéket meghaladó kötelezettségvállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

· Az Önkormányzat a Kollégium szintenkénti villamos energia mérések kialakítása tárgyában bruttó 11.868.833,- Ft értékben kötött vállalkozási szerződést az PRO-GYET Kft.-vel.

· Az Önkormányzat a Városi Sporttelep robotfűnyíró szállítása, telepítése tárgyában bruttó 8.762.300,- Ft értékben kötött vállalkozási szerződést az L&B Energetikai Kft.-vel.

· Az Önkormányzat a Luther Márton tér tájépítészeti térvilágítási tervdokumentáció készítése tárgyában bruttó 12.446.000,- Ft értékben kötött vállalkozási szerződést az Város Teampannon Kft.-vel.

Ezt követően a polgármester ismertette a napirendi javaslatot, melynek keretében kezdeményezte, hogy
13. napirendi pontként sürgősséggel kerüljön felvételre „A KISKŐRÖSI 2711/D HRSZ-Ú INGATLANRA ALAPÍTOTT FÖLDHASZNÁLATI JOG RENDEZÉSE” tárgyú előterjesztés.

További kérdés, módosító javaslat a napirenddel összefüggésben nem hangzott el, ezért szavazásra bocsátotta azt. 

A Képviselő-testület 11 „igen” szavazattal az alábbi napirendet fogadta el:

N A P I R E N D:

1. A PETŐFI SZÜLŐHÁZ ÉS EMLÉKMÚZEUM BESZÁMOLÓJÁNAK, VALAMINT 2027. ÉVI MUNKATERVÉNEK JÓVÁHAGYÁSA

Előterjesztő: 	Polgármester
Előadó: 	Intézményirányítási menedzser

2. BESZÁMOLÓ A KISKŐRÖSI ÓVODÁK SZAKMAI TEVÉKENYSÉGÉRŐL

Előterjesztő: 	Polgármester
Előadó: 	Intézményirányítási menedzser

3. BESZÁMOLÓ A POLGÁRMESTERI HIVATAL 2025. ÉVI TEVÉKENYSÉGÉRŐL

Előterjesztő: 	Jegyző
Előadó:	Jegyző

4. KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA EGYSZERŰSÍTETT ELJÁRÁS KERETÉBEN

Előterjesztő: 	Polgármester
Előadó:	Műszaki menedzser

5. KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA

Előterjesztő: 	Polgármester
Előadó:	Műszaki menedzser

6. KISKŐRÖS VÁROS TELEPÜLÉSRENDEZÉSI ESZKÖZEINEK MÓDOSÍTÁSÁHOZ KAPCSOLÓDÓ KÖRNYEZETI ÉRTÉKELÉS LEZÁRÁSA

Előterjesztő: 	Polgármester
Előadó:	Műszaki menedzser

7. KISKŐRÖS VÁROS TELEPÜLÉSRENDEZÉSI ESZKÖZEI (TELEPÜLÉSSZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSÁNAK ELŐKÉSZÍTÉSE EGYSZERŰSÍTETT ELJÁRÁS KERETÉBEN

Előterjesztő: 	Polgármester
Előadó:	Műszaki menedzser

8. A 3. SZÁMÚ HÁZI GYERMEKORVOSI KÖRZET MŰKÖDTETÉSE

Előterjesztő: 	Polgármester
Előadó: 	Közigazgatási osztályvezető

9. CSATLAKOZÁS A BURSA HUNGARICA FELSŐOKTATÁSI ÖNKORMÁNYZATI ÖSZTÖNDÍJRENDSZER 2027. ÉVI FORDULÓJÁHOZ 

Előterjesztő: 	Polgármester
Előadó: 	Közigazgatási osztályvezető

10. [bookmark: _Hlk176848945]AZ 50/2026. SZ. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

Előterjesztő: 	Polgármester
Előadó:	Pályázati és koordinációs csoportvezető

11. DR. CSÓTI IMRE ÉS DR. CSÓTI IMRÉNÉ KISKŐRÖSI LAKOSOK AJÁNDÉKOZÁSA

Előterjesztő: 	Polgármester
Előadó:	Vagyongazdálkodási referens

12. A 0283/100 HRSZ-ON NYILVÁNTARTOTT, ÖNKORMÁNYZATI ÚT ADÁSVÉTELE

Előterjesztő: 	Polgármester
Előadó:	Vagyongazdálkodási referens	

13. A KISKŐRÖSI 2711/D HRSZ-Ú INGATLANRA ALAPÍTOTT FÖLDHASZNÁLATI JOG RENDEZÉSE 

Előterjesztő: 	Polgármester
Előadó:	Vagyongazdálkodási referens

14. LAKÁS BÉRBEADÁSA EKRES-SZÉVALD BARBARA RÉSZÉRE

Előterjesztő: 	Polgármester
Előadó:	Szociális ügyintéző

15. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK



















1. napirend

A PETŐFI SZÜLŐHÁZ ÉS EMLÉKMÚZEUM BESZÁMOLÓJÁNAK, VALAMINT 2027. ÉVI MUNKATERVÉNEK JÓVÁHAGYÁSA
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó:	Intézményirányítási menedzser

Domonyi László polgármester köszöntötte az ülésen dr. Filus Erikát, a Petőfi Szülőház és Emlékmúzeum igazgatóját, majd az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy a vonatkozó jogszabályok rendelkezései szerint a fenntartó, azaz Kiskőrös Város Önkormányzat meghatározza és jóváhagyja a muzeális intézmény éves és középtávú feladatait, így különösen stratégiai tervét, munkatervét és beszámolóját, valamint fejlesztési és beruházási feladatait. Az előző beszámoló óta eltelt időszakról az intézményvezető elkészítette az írásos előterjesztést, melyet határidőben benyújtott a Képviselő-testület felé. Jelen előterjesztés a beszámolót tartalmazza.

[bookmark: _Hlk209771846]Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

[bookmark: _Hlk210215412]Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

[bookmark: _Hlk210215403]A Képviselő-testület 11 „igen” szavazattal az alábbi határozatot hozta:

72/2026. sz. Képv. test. hat.
A Petőfi Szülőház és Emlékmúzeum beszámolójának, valamint 2027. évi munkatervének jóváhagyása 

HATÁROZAT

A Képviselő-testület a Petőfi Szülőház és Emlékmúzeum szakmai tevékenységéről és működésének feltételeiről szóló beszámolóját, valamint 2027. évi munkatervét a határozat 1. és 2. számú mellékleteiben foglalt tartalommal jóváhagyja.

Felelős: 	polgármester
Határidő: 	azonnal

Melléklet a jegyzőkönyvhöz csatolva.








2. napirend

BESZÁMOLÓ A KISKŐRÖSI ÓVODÁK SZAKMAI TEVÉKENYSÉGÉRŐL
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó:	Intézményirányítási menedzser

Domonyi László polgármester köszöntötte az ülésen Csatlós Erzsébetet, a Kiskőrösi Óvodák intézményvezetőjét, majd az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy a nemzeti köznevelési törvény rendelkezései szerint a fenntartó tanévenként legfeljebb egy alkalommal kötelezheti az intézményvezetőt arra, hogy az intézmény tevékenységéről átfogó módon beszámoljon. A Képviselő-testület éves munkaterve minden évben tartalmazza ezt a napirendi pontot. Csatlós Erzsébet intézményvezető elkészítette a beszámolót, melyet jelen előterjesztés tartalmaz. 

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Csatlós Erzsébet intézményvezető köszöntötte a jelenlévőket, szóbeli kiegészítésként elmondta, hogy a Kiskőrösi Óvodák a 2025/2026-os nevelési évet változatlanul 62 fő dolgozóval kezdte meg. Megköszönte a városvezetésnek, hogy segítségükkel 3 fő dolgozót foglalkoztathatnak, melynek köszönhetően a dajkák több időt tudnak bent tölteni a csoportszobákban és jobban bele tudnak folyni a nevelőmunkába. A 2026-os költségvetési évben elfogadott beruházások minden óvodában teljesültek, a Kőrisfa óvoda minden igényt kielégítő a tárgyi feltételek szempontjából, tökéletesen működő intézménnyé fejlődtek. Megköszönte a Kőröskom Kft.-nek az elhivatott munkát. Elkészült az óvoda Kresz parkja, az ehhez tartozó eszközök tárolására szolgáló építmény szülői felajánlásból valósult meg, melyért köszönetet mondott. A Szücsi óvoda tekintetében elmondta, hogy az udvarrész, a kert használatban van, megtörténtek a kisebb-nagyobb felújítások, tárgyi eszköz beszerzések. Az Erdőtelki óvodában történt a legtöbb beruházás az elmúlt időszakban, mosdók felújítása valósult meg, új burkolatot kapott az óvoda, új bútorok, szőnyegek kerültek beszerzésre. A Batthyány úti óvodában megtörtént a füvesítés és az öntözőrendszer felújítása is, a tisztasági festésekkel, új bútorzat beszerzésével együtt. Ebben a nevelési évben az iskolába menők száma 74 fő, a beiratkozottak száma 101 fő. Röviden ismertette óvodánként az intézményekbe járó gyerekek, valamint a sajátos nevelési igényű gyerekek számát. Felhívta a figyelmet a szülő-gyermek kapcsolat fontosságára, beszélt a kiemelt figyelmet igénylő gyermekek ellátásáról, elmondta, hogy sikeresen bevezetésre kerültek a horizontális tanulási folyamatok, a továbbképzési kötelezettségek teljesítve lettek, a kollégák nagyon motiváltak. A beszámoló lezárásaként felsorolta az óvodák által elért sikereket.

Domonyi László polgármester jó egészséget és sikeres munkát kívánt a jövőben is.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

73/2026. sz. Képv. test. hat.
Beszámoló a Kiskőrösi Óvodák szakmai tevékenységéről 

HATÁROZAT

A Képviselő-testület a Kiskőrösi Óvodák 2025. évi szakmai tevékenységéről és működésének feltételeiről szóló beszámolóját a határozat mellékletében foglaltak szerint elfogadja.

Felelős: 	polgármester
Határidő: 	azonnal

Melléklet a jegyzőkönyvhöz csatolva.

3. napirend

BESZÁMOLÓ A POLGÁRMESTERI HIVATAL 2025. ÉVI TEVÉKENYSÉGÉRŐL
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Jegyző

Domonyi László polgármester elmondta, hogy a mellékletben javítás került eszközlésre, mely kiosztásra került a képviselők részére, az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy Magyarország helyi önkormányzatairól szóló törvény kötelezővé teszi a jegyző részére, hogy a hivatal munkájáról minden évben beszámoljon a képviselő-testület részére. A határozat-tervezet mellékletét képező beszámolóban összegyűjtésre kerültek azok a feladatok, tevékenységek szervezeti egységenként, melyek bemutatják az önkormányzat működésével kapcsolatos hivatali munkát, valamint a polgármesteri és a jegyzői hatáskörbe tartozó ügyeket a számok tükrében. 

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Domonyi László polgármester megköszönte a Polgármesteri Hivatal dolgozóinak az egész éves munkát.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

74/2026. sz. Képv. test. hat.
Beszámoló a Polgármesteri Hivatal 2025. évi tevékenységéről
HATÁROZAT

A Képviselő-testület a Polgármesteri Hivatal 2025. évi tevékenységéről szóló beszámolót a határozat mellékletében foglaltak szerint elfogadja.

Felelős: 	jegyző
Határidő: 	azonnal

Melléklet a jegyzőkönyvhöz csatolva.


4. napirend

KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA EGYSZERŰSÍTETT ELJÁRÁS KERETÉBEN
 (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Műszaki menedzser

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy a Helionergy Hydra Kft. kérelmet nyújtott be a településrendezési terv módosításának tárgyában, egyszerűsített eljárás keretében zajlott az eljárás, a Kft. napelemes kiserőművet létesített, melynek feltétele, hogy a művelés alól kivett területet a termőföld igénybevételét követő egy éven belül különleges, beépítésre nem szánt napelempark területbe soroltassa át. Ez az eljárás utolsó záró szakasza, melyről most dönt a képviselő-testület. Elsőként a szerkezeti terv módosításáról kell dönteni, a legutolsó fázisban az állami főépítészi hatáskörében eljáró Bács-Kiskun Vármegyei Kormányhivatal Állami Főépítészi Iroda egy záró szakmai véleményt bocsátott a rendelkezésünkre, mely egy egyetértő vélemény, ez a feltétele annak, hogy a képviselő-testület lezárhassa ezt az eljárást.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

75/2026. sz. Képv. test. hat.
Kiskőrös Város Településrendezési Tervének (szerkezeti terv) módosítása egyszerűsített eljárás keretében 

HATÁROZAT

A Képviselő-testület a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 67. § (9) bekezdése alapján a hatályos Településszerkezeti Tervet a határozat 1. számú melléklete szerinti tervezési terület tartalmával, valamint a 2. számú melléklet szerinti településszerkezeti tervi leírással módosítja.
  
Felelős:  	polgármester
Határidő:  	azonnal, továbbításra 15 nap

Melléklete a jegyzőkönyvhöz csatolva.






5. napirend

KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA (Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Műszaki menedzser

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy az előző napirendi pontban említett változásokat az önkormányzati rendelet szövegezésén is szükséges átvezetni.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

[bookmark: _Hlk199417891]Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
12/2026. (...) önkormányzati rendelete
Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) 
önkormányzati rendelet módosításáról

[1] Kiskőrös Város Önkormányzatának Képviselő-testülete a 24/2026. számú határozatával kezdeményezte Kiskőrös város Településrendezési eszközeinek (Szerkezeti Terv, Szabályozási terv, Helyi Építési Szabályzat) módosítását egy részterületen. A módosítást jelen rendelet és annak 1. számú melléklete tartalmazza.

[2] Kiskőrös Város Képviselő-testülete a magyar építészetről szóló 2023. évi C. törvény 225. § (8) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint a magyar építészetről szóló 2023. évi. C. törvény 22. § (1) és (2) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben biztosított jogkörében eljáró Bács-Kiskun Vármegyei Kormányhivatal Állami Főépítésze, Bács-Kiskun Vármegyei Kormányhivatal Környezetvédelmi és Természetvédelmi Főosztály, Kiskunsági Nemzeti Park Igazgatóság, Bács-Kiskun Vármegyei Katasztrófavédelmi Igazgatóság, Bács-Kiskun Vármegyei Kormányhivatal Tűzvédelmi, Iparbiztonsági és Vízügyi Hatósági Főosztály, Országos Vízügyi Főigazgatóság, Alsó-Duna-völgyi Vízügyi Igazgatóság, Bács-Kiskun Vármegyei Kormányhivatal Népegészségügyi Főosztály Népegészségügyi Osztály, ITM Léginavigációs és Repülőtéri Hatósági Főosztály, Honvédelmi Minisztérium Állami Légügyi Főosztály, Bács-Kiskun Vármegyei Kormányhivatal Kecskeméti Járási Hivatala, Közlekedési és Fogyasztóvédelmi Főosztály Útügyi Osztály, Bács-Kiskun Vármegyei Kormányhivatal Építésügyi és Örökségvédelmi Főosztály, Bács-Kiskun Vármegyei Kormányhivatal Földhivatali Főosztály, Bács-Kiskun Vármegyei Kormányhivatal Agrárügyi Főosztály Erdészeti Osztály, Honvédelmi Minisztérium Hatósági Hivatal, Szabályozott Tevékenységek Felügyeleti Hatósága, Bács-Kiskun Vármegyei Rendőr-főkapitányság, Nemzeti Média- és Hírközlési Hatóság Hivatala, Országos Atomenergia Hivatal, Budapest Főváros Kormányhivatala, Bács-Kiskun Vármegyei Önkormányzat, Akasztó, Dunatetétlen, Harta, Kaskantyú, Kecel, Soltvadkert, Szakmár, Tabdi Önkormányzata, valamint a partnerek véleményének kikérésével a következőket rendeli el:

1. §

(1) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 55. § (5) bekezdése helyébe a következő rendelkezés lép:
„(5) Az övezetben a legkisebb kialakítható telekméret 3000 m2, a legnagyobb beépítettség 5%, a legkisebb zöldfelületi arány 65%, az épület megengedett legnagyobb épületmagassága 4,5 m.”
(2) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 55. §-a a következő (7) bekezdéssel egészül ki:
„(7) A Kb-n övezetben elhelyezhetők a megújuló energiatermelő berendezésekhez kapcsolódó villamosenergia-tároló rendszerek, amennyiben azok a meglévő energetikai rendszer technológiai kiegészítéseként működnek.”

2. §

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 59. § (2a) bekezdése helyébe a következő rendelkezés lép:
„(2a) E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 7/2023. (III. 23.) önkormányzati rendelettel (a továbbiakban: Módr.) megállapított szabályait a Módr. hatályba lépést megelőzően indult, folyamatban lévő ügyekben is alkalmazni kell. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló 23/2023. (XI.23.) önkormányzati rendelettel (a továbbiakban: Módosító rendelet) megállapított szabályait a Módosító rendelet hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló 6/2024. (III.20.) önkormányzati rendelettel (a továbbiakban: Módosító rendelet2.) megállapított szabályait a Módosító rendelet2. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 16/2024. (IX.19.) önkormányzati rendelettel (a továbbiakban: Módosító rendelet3.) megállapított szabályait a Módosító rendelet3. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló 18/2024. (XI.28.) önkormányzati rendelettel (a továbbiakban: Módosító rendelet4.) megállapított szabályait a Módosító rendelet4. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló 7/2025. (V.5.) önkormányzati rendelettel (a továbbiakban: Módosító rendelet5.) megállapított szabályait a Módosító rendelet5. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 4/2026. (III.19.) önkormányzati rendelettel (a továbbiakban: Módosító rendelet6.) megállapított szabályait a Módosító rendelet6. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 12/2026. (IX. 17.) önkormányzati rendelettel (a továbbiakban: Módosító rendelet7.) megállapított szabályait a Módosító rendelet7. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti.”

3. §

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 6. melléklete helyébe az 1. melléklet lép.

4. §

Hatályát veszti a Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 55. § (3) bekezdése.

5. §

Ez a rendelet a kihirdetését követő napon lép hatályba.

Melléklet a jegyzőkönyvhöz csatolva.






6. napirend

KISKŐRÖS VÁROS TELEPÜLÉSRENDEZÉSI ESZKÖZEINEK MÓDOSÍTÁSÁHOZ KAPCSOLÓDÓ KÖRNYEZETI ÉRTÉKELÉS LEZÁRÁSA
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Műszaki menedzser

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy a Garden Termék Kft. kérelmet nyújtott be, melyben egyszerűsített eljárás keretében kérte a város településrendezési eszközeinek módosítását a megvalósult napelemes kiserőműve területének rendezése érdekében. A területet rendezni szükséges, az eljárás része, hogy a környezeti vizsgálat szükségességéről a szakhatóságoktól véleményt kell kérni. Ennek eredményeként a véleményező szervek nem tartják szükségesnek a környezeti vizsgálatok lefolytatását, így a környezeti értékelés szakasz lezárható, melynek lezárására a képviselő-testület jogosult.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

76/2026. sz. Képv. test. hat.
Kiskőrös Város Településrendezési eszközeinek módosításához kapcsolódó környezeti értékelés lezárása
HATÁROZAT

A Képviselő-testület
1) a határozat 1. számú mellékletét képező, a Kiskőrös 0158/37, 0158/38, 0158/41 és a 0158/42 hrsz.-ú ingatlanokat érintő, egyszerűsített eljárás keretében történő módosításhoz kapcsolódó környezeti értékelési eljárást lezárja.
2) felkéri a polgármestert, hogy gondoskodjon arról, hogy a határozat 1. számú mellékletét képező, a környezeti vizsgálat szükségességét összegző vélemények a megalapozó vizsgálatba és alátámasztó javaslatba beépítésre kerüljenek. 
3) felhatalmazza a polgármestert a szükséges jognyilatkozatok megtételére és aláírására.

Felelős:  	polgármester
Határidő:  	azonnal
Melléklet az 76/2026. sz. képv. test. határozathoz
KISKŐRÖS VÁROS
TELEPÜLÉSRENDEZÉSI ESZKÖZÖK MÓDOSÍTÁSA EGYSZERŰSÍTETT ELJÁRÁSBAN
KÖRNYEZETI VIZSGÁLAT SZÜKSÉGESSÉGÉHEZ ÉRKEZETT VÉLEMÉNYEK (megépült napelemparkok)
(2026. július 31. – szeptember 8.)
	[bookmark: _Hlk122360884]ÁLLAMIGAZGATÁSI SZERVEK
	VÁLASZADÁS
	KÖRNYEZETI VIZSGÁLATOT SZÜKSÉGESNEK TARTJA
	MEGJEGYZÉS

	1
	Bács-Kiskun Vármegyei Kormányhivatal Állami Főépítészi Iroda
	2026.09.08.
	X
	NEM
	Felhívja a figyelmet a Méptv. 7. § (2) bek: különleges beépítésre nem szánt terület kijelölésével kapcsolatos szabályokra.

	2
	Bács-Kiskun Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály
	2026.08.07.
	X
	NEM
	

	3
	Kiskunsági Nemzeti Park Igazgatóság
	2026.08.13.
	X
	NEM
	

	4
	Bács-Kiskun Vármegyei Kormányhivatal Népegészségügyi Főosztály Közegészségügyi Osztály
	2026.08.04.
	X
	NEM
	

	5
	BKVK Tűzvédelmi, Iparbiztonsági és Vízügyi Hatósági Főosztály Vízügyi és Vízvédelmi Osztály
	2026.08.10.
	X
	NEM
	

	6
	Bács-Kiskun Vármegyei Kormányhivatal Agrárügyi Főosztály
Növény- és Talajvédelmi Osztály
	2026.08.05.
	X
	NEM
	

	7
	Bács-Kiskun Vármegyei Kormányhivatal Agrárügyi Főosztály Erdészeti Osztály
	2026.08.06.
	X
	NEM
	

	8
	Bács-Kiskun Vármegyei Katasztrófavédelmi Igazgatóság Igazgatóhelyettesi Szervezet
	2026.08.05.
	X
	NEM
	

	9
	Bács-Kiskun Megyei Kormányhivatal Földhivatali Főosztály
	2026.08.10.
	X
	NEM
	átlagosnál jobb minőségű termőföldek felhasználása nem tervezett

	10
	Budapest Főváros Kormányhivatala
Építésügyi és Örökségvédelmi Főosztály Örökségvédelmi Osztály
	2026.08.12.
	X
	NEM
	A közhiteles örökségvédelmi nyilvántartás adatai alapján örökségvédelmi érdeket nem sért. További hatósági eljárások során a vármegyei örökségvédelmi hatóság állásfoglalását ki kell kérni.

	11
	Város jegyzője
	-
	-
	-
	

	12
	Budapest Főváros Kormányhivatala Népegészségügyi Főosztály
	2026.08.07.
	X
	-
	természetes gyógytényező érintettség nem áll fenn, ezért véleményezési lehetőséggel nem rendelkezik.

	13
	Nemzeti Népegészségügyi Központ
	2026.07.31.
	X
	NEM
	






7. napirend

KISKŐRÖS VÁROS TELEPÜLÉSRENDEZÉSI ESZKÖZEI (TELEPÜLÉSSZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSÁNAK ELŐKÉSZÍTÉSE EGYSZERŰSÍTETT ELJÁRÁS KERETÉBEN
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Műszaki menedzser

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy a település több részterületén felmerült fejlesztési és rendezési igények alapján szükséges Kiskőrös Város településrendezési eszközeinek módosítása. Egy 16 pontos módosítási csomag indul, a jogszabálynak megfelelő eljárásrendben történik a módosítás, a képviselő-testület döntésével indítható az eljárás.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

77/2026. sz. Képv. test. hat.
Kiskőrös Város településrendezési eszközei (Településszerkezeti Terv, Szabályozási Terv, Helyi Építési Szabályzat) módosításának előkészítése egyszerűsített eljárás keretében
HATÁROZAT
A Képviselő-testület
1. felkéri a polgármestert, hogy Kiskőrös Város településrendezési eszközeinek (Helyi Építési Szabályzat, Településszerkezeti Terv, Szabályozási Terv) módosításával kapcsolatban a határozat 1. számú mellékletében foglaltak szerint tegye meg a szükséges intézkedéseket az eljárás lefolytatása érdekében, és a módosítást egyszerűsített eljárás keretében folytassa le.
1. a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben foglaltak alapján - a határozat 2. számú melléklete szerinti – a tárgyi területekre vonatkozó településrendezési eszközök módosításához kapcsolódó megalapozó vizsgálat és alátámasztó javaslat tartalmáról szóló főépítészi feljegyzésben a kizárólag releváns munkarészek elkészítésével egyetért.
1. felhatalmazza a polgármestert a településrendezési szerződések előkészítésére és a módosítások kérelmezőivel történő megkötésére. 

Felelős:  	polgármester
[bookmark: _Hlk241142234]Határidő:  	azonnal
1.sz. melléklet a 77/2026. számú Képviselő-testületi határozathoz
A MÓDOSÍTÁSSAL ÉRINTETT RÉSZTERÜLETEK FELSOROLÁSA:
	SORSZÁM
SZELVÉNY-SZÁM
	TERVEZÉSI TERÜLET CÍME ÉS HRSZ
	KÉRELMEZŐ
	MÓDOSÍTÁSI KÉRELEM
	MÓDOSÍTÁS CÉLJA, HATÁSA

	1.


	B5
	Kisfaludy S. utca 42., 2935 hrsz.
	Polereczki András 6200 Kiskőrös, Dózsa Gy. út 37. B. 2/1.
	Az adott utcaszakaszon az építési vonal módosítása a kialakult beépítési viszonyokhoz.
	Szabályozási terv módosítása során az építési vonal jobban igazodik a kialakult beépítéshez, ezáltal biztosítható az utcakép egységessége és a településképi szempontok érvényesülése.

	2.
	B5
	Erdőtelki út, 2725/3, 2725/4, 0561 hrsz.
	Kiskőrös Város Önkormányzata
	A fürdőfejlesztéshez kapcsolódóan a Hotel Imperiál megközelítésének rendezése, valamint a 0561 hrsz.-ú út érintett szakaszának részbeni megszüntetése.
	Szabályozási terv módosítása lehetővé teszi a tervezett fürdőfejlesztés megvalósítását, a gyógyszálló megfelelő megközelítésének kialakítását, valamint a közlekedési viszonyok rendezését.

	3.
	C4
	Kassai utca 14-18., 144 és 145 hrsz.
	GREEN FAMILY-HOME Kft. 6200 Kiskőrös Széchenyi István utca 76.
	A 144 és a 145 hrsz.-ú ingatlanoknál a szabályozási vonal meghatározása.
	Szabályozási tervben a Kassai utcában található 144 és 145 hrsz.-ú ingatlanoknál a szabályozási vonal meghatározása a kialakult beépítéshez való illeszkedés érdekében.

	4.
	C4
	Ady E. utca és Széchenyi utca, 1539, 1540, 1541, 1542 hrsz.
	Kiskőrös Város Önkormányzata
	Az Ady Endre utcai telkek beépítésének lehetővé tétele az építési vonal felülvizsgálatával és az Lke-1.1 övezethatár módosításával a jelenlegi igényeknek megfelelően.
	Szabályozási terv módosítás célja telekosztásokkal kb. 500 m2 nagyságú telkek kialakítása és kertvárosias beépítés megvalósítása (telkenként 1-2 lakás) az Lke-1.1 építési övezet kibővítésével.

	5.
	C5
	Martini utca 2., 2641/3 hrsz.
	Kiskőrös Város Önkormányzata
	A Martini utcai magántulajdonban lévő telken a parkolók hosszú távú fennmaradásának biztosítása.
	Szabályozási tervben a meglévő parkolóterület közhasználatú területként való jelölése és a  parkolási funkció biztosítása telek be nem építhető részeként.




	[bookmark: _Hlk240024536][bookmark: _Hlk240023343]


	
	
	
	
	

	6.
	C8
	Bajtárs u. 30. Szegfű u. sarok, 3906/28 hrsz.
	Meiczinger Ferenc  6200 Kiskőrös, Bajtárs u. 30.
	A szabályozási vonal korrekciója annak érdekében, hogy a telek jelenlegi kialakítása változatlanul megmaradjon.
	Szabályozási tervben a szabályozási vonal korrekciója a kialakult telekállapot és beépítés megőrzése érdekében. A szabályozási vonal korrekciója az egész tömböt érinti a Szegfű utcában, ahol 2 méterrel csökken a tervezett közterület szélessége, 16 m helyett 14 m lesz.

	7.
	D1
	Bethlen Gábor u., 1097/57 hrsz.
	Fazekas Gábor 6200 Kiskőrös, Madách Imre u. 71.
	Az ingatlan közlekedési és közműterületből történő kivonása, majd kertvárosias lakóterületbe sorolása.
	Szabályozási terv módosítása. A telek hasznosításának és beépíthetőségének biztosítása, a közlekedési és közműterületből történő kivonással, valamint kertvárosias lakóterületbe sorolással.

	8.
	D2
	Izsáki út 10/B., 1702/3
	DRUK-KER Kft. 1033 Budapest, Mozaik u. 10.
	Gksz 1.4 jelű övezet módosítása: a beépítettség: 40 %-ról 60%-ra növelése.
	Szabályozási terv módosításaként a Gksz-1.4 jelű övezet módosítása, a beépítettségi mértékének 40%-ról 60%-ra történő növelése a telephely bővítésének és a telek hatékonyabb hasznosításának biztosítása érdekében.

	9.
	D3
	Mátyás király utca 2., 2390, 2394
	Petróczi Gábor 6200 Kiskőrös, Okolicsányi utca 23.
	A 2394 és a 2390 hrsz.-ú ingatlanok ingatlan-nyilvántartási rendezéséhez az övezetek módosítása.
	Szabályozási terv módosításában a 2394 és a 2390 hrsz.-ú ingatlanok ingatlan-nyilvántartási rendezése a meglévő állapotnak, oldalhatáron álló beépítési módnak megfelelően, új övezet létrehozásával és övezethatár módosításával a vázrajz alapján.

	10.
	D4
	Bajcsy-Zs.-Damjanich J. csp. 2303, 2304 hrsz.
	Kiskőrös Város Önkormányzata
	Szabályozási szélesség mértékének csökkentése 22 m-ről a közlekedésbiztonsági szempontok figyelembevételével.
	Szabályozási terv módosítása a kis területű telkek beépíthetőségének vizsgálatával, a szabályozási vonal korrekciójával.

	11.
	D4
	Bajcsy Zs. út 84-90., 2338, 2339, 2340, 2367 hrsz.
	Best Invest Bau Zrt.  6200 Kiskőrös, Bajcsy-Zs. u. 94.
	A telek zöldfelületként fenntartandó részének törlése, az ingatlanok övezeti besorolásának módosítása, valamint az alulhasznosított területek rendezése a jelenlegi igényeknek megfelelően.
	Szabályozási terv módosítás célja lakóépületek építésének lehetővé tétele a jelenlegi igényeknek megfelelően kisebb telkes kertvárosias lakóterületi övezet módosításával.

	12.
	D6
	Petőfi Sándor út 108., 4360/2, 4356/2
	TT Logistics Kft. 6200 Kiskőrös, Petőfi S. út 108.
	A telephely közvetlen közterületi kapcsolatának biztosítása és megközelítésének rendezése.
	Szabályozási terv módosítása, a szabályozási vonal lehetővé tenné az ingatlan beépítését, fejlesztését.

	13.
	E2
	Izsáki út, 1751/14 hrsz.
	KŐRÖS TORONY Kft. 6200 Kiskőrös, Erdőtelki út 7.                                 Lehoczkiné Suhajda Andrea
	A Gksz-1.4 jelű övezet módosítása 4 db ingatlan kialakítása érdekében, a legkisebb kialakítható telekterület 5 000 m²-ről 3 000 m²-re történő csökkentésével.
	Szabályozási tervben az Izsáki úton található beépítetlen ingatlan felosztása miatt a telkek megközelíthetőségének és beépíthetőségének rendezése.

	14.
	SZT-2 Erdőtelek
	Diófa utca, 4552 hrsz.
	Kiskőrös Város Önkormányzata
	Az utcaszabályozásnak a meglévő kerítések nyomvonalához történő igazítása.
	Szabályozási terv módosításában a szabályozási vonal korrekciója, az utcaszabályozás meglévő kerítések nyomvonalához történő igazítása a szilárd burkolatú út kiépítése érdekében.

	15.
	Külterület
	Masina dűlő, 5022 hrsz. menti telkek
	Kiskőrös Város Önkormányzata
	A Masina dűlő 5022 hrsz.-ú útjának 16 méter széles kiszabályozása és az E2-es tervlappal való összhang megteremtése.
	Hibajavításként a külterületi szabályozási tervlap és a belterületi szabályozási tervlap E2-es szelvénye közötti összhang megteremtése.

	16.
	C5
	Petőfi S. tér 5., 2680/2
	Kiskőrös Város Önkormányzata
	Elővásárlási joggal érintett ingatlan felvétele a HÉSZ-be.
	HÉSZ 2. melléklete kiegészül a Petőfi Szülőház és Emlékmúzeum tervezett bővítésének és fejlesztésének lehetővé tétele érdekében.



2.sz. melléklet a 77/2026. számú Képviselő-testületi határozathoz
FŐÉPÍTÉSZI FELJEGYZÉS
Kiskőrös Város Önkormányzat Képviselő-testülete részére
[bookmark: _Hlk198201491]Tárgy: 	Kiskőrös Város településrendezési eszközei módosításához kapcsolódó megalapozó vizsgálat és alátámasztó javaslat tartalmi követelményeinek meghatározása

A tervezett településrendezési módosítások a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Kormányrendelet.) szerinti egyszerűsített eljárással történik.

A Kormányrendelet 7. § (7) bekezdés alapján a megalapozó vizsgálat és az alátámasztó javaslat tartalmát, továbbá a Kormányrendelet 7. § (5) bekezdés szerinti megalapozó vizsgálat, alátámasztó javaslat és településterv módosításához készült telepítési tanulmányterv felhasználhatóságát – ide nem értve a települési környezeti értékelést, valamint a műemlékvédelmi hatástanulmányt – a település önkormányzati főépítésze határozza meg az (1)–(6) bekezdés alapján, a képviselő-testületnek címzett feljegyzésben. 

A Kormányrendelet 1. és 2. számú mellékletében meghatározott tartalmi követelmények figyelembevételével, a tervezett módosítások jellegére, területi kiterjedésére és a tervezési feladatok mértékére tekintettel a megalapozó vizsgálat és az alátámasztó javaslat elkészítéséhez szükséges munkarészeket az alábbiak szerint határozom meg:

I. Előzmények (A tervezett módosítás alátámasztásához szükséges mélységben!)
1. Tervi előzmények, érvényes településfejlesztési döntések 
2. Tervezési terület ismertetése, lehatárolása
3. Terv módosításának egyeztetése
II. Megalapozó vizsgálat a tervezési területre vonatkozóan (A tervezett módosítás alátámasztásához szükséges mélységben!)
1. Településrendezési, településszerkezeti vizsgálat
2. Közlekedési vizsgálat
3. Közművesítés, elektronikus hírközlés, csapadékíz-gazdálkodás vizsgálata
4. A táji és természeti adottságok és örökség, jellemző tájkarakter
III. Alátámasztó javaslat a tervezési területre vonatkozóan (A tervezett módosítás alátámasztásához szükséges mélységben!)
1. Változások, a rendezést érintő módosítások bemutatása, összefüggéseik feltárása, szakági javaslatok összefoglalása)
2. Településszerkezeti tervi módosítás javaslata
3. HÉSZ és Szabályozási terv módosítás javaslata
4. A területrendezési követelményekkel való összhang igazolása

A fel nem sorolt alfejezeteket nem szükséges elkészíteni.

A Kormányrendelet 7. § (8) bekezdés alapján a feljegyzésben meghatározott tartalom a tervezés során csak a tervezési feladat változása vagy a tervezési terület csökkenése miatt csökkenthető, ugyanakkor a Kormányrendelet 7. § (2) bekezdésben foglalt követelmények teljesülése érdekében a tervező által, a feljegyzés módosítása nélkül szükség szerint kiegészíthető.

Kiskőrös, 2026. szeptember 8.


  		Szabó János sk.	



8. napirend

A 3. SZÁMÚ HÁZI GYERMEKORVOSI KÖRZET MŰKÖDTETÉSE
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Közigazgatási osztályvezető

Domonyi László polgármester felhívta a figyelmet, hogy a határozat-tervezetben javítás került eszközlésre, mely kiosztásra került a képviselők részére, az előterjesztés szóbeli ismertetésére felkérte Aszódiné Nedró Éva közigazgatási osztályvezetőt.

Aszódiné Nedró Éva közigazgatási osztályvezető elmondta, hogy Dr. Ginál Judit 1997. március 1. napja óta látja el Kiskőrös Város Önkormányzatával kötött megbízási szerződés alapján a 3. számú házi gyermekorvosi körzetben a házi gyermekorvosi feladatokat. A Doktornő egészségi állapotára tekintettel kérte ennek a szerződésnek közös megegyezéssel 2026. december 31. napjával történő megszűntetését. A Doktornő a 3. számú házi gyermekorvosi körzethez tartozó praxisjogát 2027. június 30. napjáig értékesítheti. Az Önkormányzatnak a 3. számú házi gyermekorvosi körzet feladat-ellátását a praxisjog elidegenítéséig, illetve a praxis betöltéséig helyettesítéssel kell megoldania. Dr. Urfi Edit az 1. számú házi gyermekorvosi körzet orvosa és dr. Kállay Tamás a 2. számú házi gyermekorvosi körzet orvosa közösen vállalta, hogy helyettesítéssel ellátják a 3. számú házi gyermekorvosi körzetben a házi gyermekorvosi ellátást. 

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Domonyi László polgármester megköszönte a sok éves, lelkiismeretes munkáját és jó egészséget kívánnak neki.

[bookmark: _Hlk232759680]Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

78/2026. sz. Képv. test. hat.
A 3. számú házi gyermekorvosi körzet működtetése

HATÁROZAT
A Képviselő-testület 

1. egyetért azzal, hogy Kiskőrös Város Önkormányzata és Borbényi Antalné Dr. Ginál Judit egyéni vállalkozó gyermekorvos között a kiskőrösi 3. számú házi gyermekorvosi körzet területi ellátási kötelezettséggel történő működtetésére létrejött, a módosításokkal egységes szerkezetbe foglalt 3981-4/2023. számú feladat-ellátási szerződés 2026. december 31. napjával, közös megegyezéssel megszüntetésre kerüljön.
2. felhatalmazza a polgármestert a határozat melléklete szerinti szerződés aláírására.

Felelős: 	polgármester
Határidő: 	azonnal

3. egyetért azzal, hogy 2027. január 1. napjától a kiskőrösi 3. számú házi gyermekorvosi körzet működtetését –a kiskőrösi 3. számú házi gyermekorvosi körzet betöltéséig - az Egészségügyi, Gyermekjóléti és Szociális Intézmény (6200 Kiskőrös, Árpád u. 8.) biztosítsa.

4. felkéri az Egészségügyi, Gyermekjóléti és Szociális Intézmény vezetőjét, hogy a 3. számú házi gyermekorvosi körzet helyettesítéssel történő működtetéséhez a szükséges engedélyeket szerezze be és a helyettesítést ellátó orvosokkal – dr. Urfi Edit és dr. Kállay Tamás házi gyermekorvosokkal - a feladat ellátása tárgyában a feladat-ellátási szerződést kösse meg.

Felelős: 	polgármester, Egészségügyi, Gyermekjóléti és Szociális Intézmény vezetője
Határidő: 	2026. december 30.




Melléklet a 78/2026. sz. Képv. test. határozathoz
FELADAT-ELLÁTÁSI SZERZŐDÉS MEGSZÜNTETÉSE
amely létrejött egyrészről Kiskőrös Város Önkormányzata (székhelye: 6200 Kiskőrös, Petőfi tér 1., törzsszáma: 724782, statisztikai számjele: 15724784-8411-321-03, képviseletében Domonyi László polgármester), mint megbízó,

másrészről Borbényi Antalné  egyéni vállalkozó (székhelye: 6200 Kiskőrös, Március 15. utca 12. nyilvántartási száma: 499972, adószám: 43902527-1-23, született: Hajós, 1945. február 15. an: Arnold Judit, egészségügyi tevékenység gyakorlása során használt név: dr. Ginál Judit, működési nyilvántartási száma: 24965), mint a személyes ellátásra kötelezett házi gyermekorvos (továbbiakban együttesen: Szerződő Felek) között alulírott helyen és időben az alábbi feltételek mellett: 

1. Szerződő Felek megállapítják, hogy közöttük 2022. október 20. napján, 12409-4/2022. számú megbízási szerződés jött létre a kiskőrösi 3. számú házi gyermekorvosi alapellátási körzet házi gyermekorvosi alapellátási feladatainak ellátására.

2. Szerződő Felek kölcsönösen megállapodnak jelen szerződés aláírásával abban, hogy az 1. pontban rögzített - 2023. július 6. napján 3981-3/2023. szám alatt módosított és 2023. július 6. napján 3981-4/2023. szám alatt egységes szerkezetbe foglalt – feladat-ellátási szerződést 2026. december 31. napjával közös megegyezéssel megszüntetik.

3. Szerződő Felek kijelentik, hogy a feladat-ellátási szerződés megszüntetésével összefüggésben egymással szemben követelésük nincs és a megszűnést követően egymással szemben követelést nem támasztanak.

4. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a hatályos egészségügyi jogszabályok az irányadók.

5. Szerződő felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.

Jelen megbízási szerződést megszüntető szerződést a Szerződő Felek elolvasták, közösen értelmezték és mint akaratukban mindenben megegyezőt írták alá.
Kiskőrös, 2026……….
                                                                                  
Domonyi László                                                                     Borbényi Antalné 
polgármester                                                                 egyéni vállalkozó, házi gyermekorvos

Ellenjegyzem: 
                                  Dr. Turán Csaba
                                  jegyző





9. napirend

CSATLAKOZÁS A BURSA HUNGARICA FELSŐOKTATÁSI ÖNKORMÁNYZATI ÖSZTÖNDÍJRENDSZER 2027. ÉVI FORDULÓJÁHOZ
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Közigazgatási osztályvezető

Domonyi László polgármester az előterjesztés szóbeli ismertetésére felkérte Aszódiné Nedró Éva közigazgatási osztályvezetőt.

Aszódiné Nedró Éva közigazgatási osztályvezető elmondta, hogy Bursa Hungarica Felsőoktatási Önkormányzati Ösztöndíjrendszer Magyarország Kormánya által az esélyteremtés érdekében a hátrányos helyzetű szociálisan rászoruló fiatalok számára a felsőoktatásban való részvétel támogatására alapított ösztöndíjrendszer. Ennek az ösztöndíjrendszernek a 2027. évi pályázati fordulójához tud most az önkormányzat csatlakozni. Csatlakozás esetén két fajta pályázat kerül kiírásra. Az „A” típusú pályázat a nappali munkarend szerinti teljes idejű képzésben résztvevő felsőoktatási hallgatók, a „B” típusú pályázat a felsőoktatási tanulmányokat kezdeni kívánó Kiskőrös területén lakóhellyel rendelkező, hátrányos helyzetű, szociálisan rászoruló fiatalok számára kerül kiírásra. A pályázat kiírásának határideje 2026. október 5., a pályázati űrlapot az EPER-Bursa rendszeren keresztül elektronikusan kell kitölteni. A kitöltött, kinyomtatott és aláírt űrlapot a pályázati felhívásban megjelölt csatolandó mellékletekkel együtt kell a Polgármesteri Hivatal Közigazgatási Osztályán, az emelet 8.számú irodába, egy példányban 2026. november 5-ig a pályázóknak benyújtani. Az Eper–Bursa rendszer a Nemzeti Kulturális Támogatáskezelő honlapján érhető el. A részletes pályázati kiírások október 5-ét követően megtalálhatóak lesznek a város honlapján. 

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

79/2026. sz. Képv. test. hat.
Csatlakozás a Bursa Hungarica Felsőoktatási Önkormányzati Ösztöndíjrendszer 2027. évi fordulójához 

HATÁROZAT

A Képviselő-testület 
1. egyetért azzal, hogy az Önkormányzat csatlakozzon a hátrányos helyzetű, szociálisan rászoruló fiatalok számára a felsőoktatásban való részvétel támogatására alapított Bursa Hungarica Felsőoktatási Önkormányzati Ösztöndíjrendszer 2027. évi fordulójához, elfogadja a határozat 1. számú melléklete szerinti Általános Szerződés Feltételeket és felhatalmazza a polgármestert a csatlakozási nyilatkozat aláírására.

Felelős: 	polgármester
Határidő: 	2026. szeptember 30.

2. a határozat 2. és 3. számú melléklete szerinti pályázatot írja ki.

Felelős: 	polgármester
Határidő: 	2026. október 5.

3. a Bursa Hungarica Felsőoktatási Önkormányzati Ösztöndíjrendszer 2027. évi fordulójában felhasználható előirányzatot 1.200.000,- Ft, azaz egymilliókettőszázezer forint összegben határozza meg és kötelezettséget vállal arra, hogy ezt az összeget a város 2027. évi költségvetésében biztosítja.

Felelős: 	polgármester
Határidő: 	értelemszerűen

Mellékletek a jegyzőkönyvhöz csatolva.



10. napirend

AZ 50/2026. SZ. SZÁMÚ KÉPVISELŐ-TESTÜLETI HATÁROZAT MÓDOSÍTÁSA
 (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Pályázati és koordinációs csoportvezető

Domonyi László polgármester az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy korábban a képviselő-testület döntött egy Európai uniós pályázat benyújtásáról „Vidéki infrastruktúra fejlesztés zártkerti területeken” címmel, melyben földutak szilárd burkolattal történő ellátására irányuló döntés született. Az igényelhető támogatás maximális összege 50.000.000,- Ft volt 95%-os támogatási intenzitás mellett, melyhez minimum 5 % önerő biztosítása volt szükséges, mely 2.631.579,- Ft. A benyújtást követően elkezdődött a pályázat előkészítése, melynek során megtörtént a tervező kiválasztása, elkészült a tervezői költségvetés is, mely szerint 54.358.700,- Ft a becsült értéke a beruházásnak, így további 6.131.579,- Ft-tal szükséges megemelni a projekt összköltségét. 

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

80/2026. sz. Képv. test. hat.
Az 50/2026. számú képviselő-testületi határozat módosítása 

HATÁROZAT
A Képviselő-testület

1. a „Pályázat benyújtása „KAP-RD42a-1-26 kódszámú, vidéki infrastruktúra fejlesztés zártkerti területeken című pályázati kiírásra” tárgyú, 50/2026. számú határozatát az alábbiak szerint módosítsa:
 
a) 1. pont helyébe az alábbi rendelkezés lép: 
egyetért a maximum bruttó 58.763.158,-Ft összköltségű Kiskőrös 18056, 18070, illetve 18017 hrsz. alatti földutak szilárd burkolattal történő ellátása beruházás megvalósításával.

b) 3. pont helyébe az alábbi rendelkezés lép: 

egyetért azzal, hogy a beruházás megvalósítása érdekében az Önkormányzat saját forrásként 8.763.158,- Ft -ot biztosítson.

2. felkéri a polgármestert, hogy a város 2026. évi költségvetési rendeletét a fentiek figyelembevételével terjessze elő.

Felelős: 	polgármester
Határidő:	azonnal


11. napirend

DR. CSÓTI IMRE ÉS DR. CSÓTI IMRÉNÉ KISKŐRÖSI LAKOSOK AJÁNDÉKOZÁSA
 (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy az Önkormányzat kezdeményezte a Csányi utca nyomvonalának szélesítését, a Csányi utca 4. szám alatti telek területéből egy meghatározott területrész összevonásával. A telekalakítási eljárás lefolytatását engedélyező határozat 2026. június 09. napján véglegessé vált. A telekalakítás eredményeképpen a Csányi utca 4. szám alatti ingatlanból 20 m2  -t az ingatlan tulajdonosai Dr. Csóti Imre és Dr. Csóti Imréné útszélesítés céljára ingyenesen ajándékozás jogcímen felajánlották Kiskőrös Város Önkormányzata részére. A vagyonrendelet alapján a felajánlás elfogadásáról a Képviselő-testület dönt. 

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

81/2026. sz. Képv. test. hat.
Dr. Csóti Imre és Dr. Csóti Imréné kiskőrösi lakosok ajándékozása

HATÁROZAT
A Képviselő-testület

1. köszönettel elfogadja Dr. Csóti Imre és Dr. Csóti Imréné kiskőrösi lakosok, mint a Kiskőrös 2629 hrsz-on nyilvántartott ingatlan tulajdonosai által, Kiskőrös Város Önkormányzatának útszélesítés céljára felajánlott 20 m2 nagyságú területet ingyenesen, ajándékozás jogcímén.
2. felhatalmazza a polgármestert a határozat mellékletét képező telekhatár rendezéssel vegyes ajándékozási szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

Felelős:	polgármester
Határidő:	azonnal
Melléklet a 81/2026. számú Képviselő-testületi határozathoz

TELEKALAKÍTÁSSAL VEGYES AJÁNDÉKOZÁSI SZERZŐDÉS

Amely létrejött egyrészről
Kiskőrös Város Önkormányzata (székhelye: 6200 Kiskőrös, Petőfi S. tér 1., Nyilvántartó hatóság: Magyar Államkincstár, Törzskönyvi azonosító szám (PIR): 724782, adószáma: 15724784-2-03, KSH-száma: 15724784-8411-321-03, képviseli: Domonyi László Mihály polgármester, lakik: 6200 Kiskőrös, Toldi Miklós u. 6.) mint tulajdonos ill. megajándékozott – a továbbiakban: Tulajdonos I. – másrészről

Dr. Csóti Imre (születési neve: Csóti Imre, születési hely, idő: Kecel, 1952.09.24., anyja neve: Borbényi Magdolna, lakik: 6200 Kiskőrös, Kálvin János utca 3., értesítési címe: 6200 Kiskőrös, Kálvin János utca 3., személyi száma: 1-520924-1637, adóazonosító jele: 8313123419, állampolgárság: magyar) mint tulajdonos ill. ajándékozó I. – a továbbiakban: Tulajdonos II., és
Dr. Csóti Imréné (születési neve: Lajkó Ágnes, születési hely, idő: Kiskunhalas, 1962.05.12., anyja neve: Ótott-Kovács Rozália, lakik: 6200 Kiskőrös, Kálvin János utca 3., értesítési címe: 6200 Kiskőrös, Kálvin János utca 3., személyi száma: 2-620512-0716, adóazonosító jele: 8348291296, állampolgárság: magyar) mint tulajdonos ill. ajándékozó II. – a továbbiakban: Tulajdonos III. – Tulajdonos II. és Tulajdonos III. együtt a továbbiakban: Ajándékozók – 

Tulajdonos I., Tulajdonos II. és Tulajdonos III. a továbbiakban együtt: Felek ill. Szerződő felek – között a mai napon az alábbi feltételek szerint:

I. A SZERZŐDÉS TÁRGYA

1. Szerződő Felek rögzítik, hogy Tulajdonos I. kizárólagos tulajdonában áll a Kiskőrös, belterület 2624 hrsz. alatt nyilvántartott, kivett közterület megjelölésű, 861 m2 területű ingatlan 1/1 tulajdoni hányada (a továbbiakban Ingatlan I.).

2. Szerződő Felek rögzítik, hogy Tulajdonos II. 1/2-ed arányú, valamint Tulajdonos III. 1/2-ed arányú – mindösszesen 1/1 arányú közös – tulajdonában áll a Kiskőrös, belterület 2629 hrsz. alatt nyilvántartott, kivett beépítetlen terület megjelölésű, 261 m2 területű hasznosítású föld (a továbbiakban Ingatlan II.).

Ingatlan I. és Ingatlan II. a továbbiakban együtt Ingatlanok. 

3. Felek tulajdonjogukat az EING rendszerből lehívott e-hiteles tulajdoni lapokkal igazolták.

Felek rögzítik, hogy az ingatlanok hatályos tulajdoni lapján az alábbi bejegyzések szerepelnek:
3.1. Kiskőrös, belterület 2624 hrsz.
· III/1. alatt vezetékjog a Kiskőrösi Kábel-Televízió Kft. (címe: 6200 Kiskőrös, Petőfi tér 3. 4. em.) jogosult javára (bejegyző határozat száma: 45197/2003.12.11),
· III/5. alatt vezetékjog 90 m2 területre az MVM DÉMÁSZ Áramhálózati Kft. (címe: 6724 Szeged, Pulz utca 44.) jogosult javára (bejegyző határozat száma: 37907/6/2018.09.27, eredeti határozat: 42957/2010.08.10),
· III/6. alatt a 37907/6/2018.09.27 sz. bejegyző határozat alapján 7 m2 beolvasztva a 2628 helyrajzi számú ingatlan területéből ajándékozás jogcímén, a 16/280/2018 számú változási vázrajz alapján, így az ingatlan területe 854 m2-ről 861 m2-re változott,
· III/7. alatt telekalakítási eljárás megindítása (ügyszám: 805047/2026.05.04) Kiskőrös Város Önkormányzata által (bejegyző határozat száma: INYER/2026/580359/3 2026.05.05.).

3.2. Kiskőrös, külterület 0373/10 hrsz.
· III/1. alatt vezetékjog 2 m2 területre az MVM DÉMÁSZ Áramhálózati Kft. (címe: 6724 Szeged, Pulz utca 44.) jogosult javára (bejegyző határozat száma: 42959/2010.08.10),
· III/2. alatt a Bács-Kiskun Vármegyei Kormányhivatal Építésügyi és Örökségvédelmi Főosztály BK/ETDR/1047-2/2024 sz. határozata alapján az épület bontásának ténye feljegyezve
· III/3. alatt telekalakítási eljárás megindítása (ügyszám: 805047/2026.05.04) Kiskőrös Város Önkormányzata által (bejegyző határozat száma: INYER/2026/580359/3 2026.05.05.).

Felek szavatosságot vállalnak azért, hogy az Ingatlanok a fent megjelölteken kívül per- igény- és tehermentesek, továbbá szavatolják azt, hogy harmadik személynek olyan jogot nem engednek, illetve engedtek, amely a másik fél korlátozásmentes tulajdonszerzését és birtokba lépését akadályozná. Felek megállapítják, hogy jelen szerződés megkötésének nincs akadálya.

II. TELEKHATÁRRENDEZÉS

1. Tulajdonos I. megbízásából AZIMUT Földmérő Kft. (6200 Kiskőrös, Petőfi tér 9. I. 15.) változási vázrajzot készített 17/2026 munkaszám alatt, mely változási vázrajz feltünteti a jelen telekhatár rendezéssel létrejövő ingatlanokat a kialakítást követő térmértékkel. A változási vázrajzot a Bács-Kiskun Vármegyei Kormányhivatal Földhivatali Főosztálya Földhivatali Osztály 5. (Kiskőrös) 2026. március 10. napján 553/37/2026 szám alatt záradékolta, és 2026. június 9. napján 805047/7/2026.05.04. ügyszámon engedélyezte.

2. [bookmark: _Hlk136956294]Felek megállapodnak abban, és feltétlen és visszavonhatatlan hozzájárulásukat adják ahhoz, hogy a változási vázrajz szerinti telekalakítás eredményeként az alábbi ingatlanok jöjjenek létre:
2.1. A Kiskőrös, belterület 2624 hrsz. alatt nyilvántartott, kivett közterület megjelölésű, 881 m2 területű ingatlan, amely Tulajdonos I. 861/881 arányú tulajdonát képezi, Tulajdonos II. 10/881 arányú tulajdonát képezi és Tulajdonos III. 10/881 arányú tulajdonát képezi telekalakítás jogcímén. Az ingatlant terheli 
· vezetékjog 92 m2 területre az MVM DÉMÁSZ Áramhálózati Kft. (címe: 6724 Szeged, Pulz utca 44.) jogosult javára,
· vezetékjog a Kiskőrösi Kábel-Televízió Kft. (címe: 6200 Kiskőrös, Petőfi tér 3. 4. em.) jogosult javára,
valamint
2.2. A Kiskőrös, belterület 2629 hrsz. alatt nyilvántartott, kivett beépítetlen terület megjelölésű, mindösszesen 241 m2 területű ingatlan, amely Tulajdonos II. ½-ed arányú, valamint Tulajdonos III. ½-ed arányú tulajdonát képezi adásvétel (eredeti jogcím) jogcímén. 





III. AJÁNDÉKOZÁSI SZERZŐDÉS, A TULAJDONJOG ÁTRUHÁZÁSA

1. Szerződő felek a telekalakítás eredményeként kialakuló osztatlan közös tulajdont megszüntetik a Kiskőrös, belterület 2624 hrsz-ú ingatlanban a jelen pontban rögzítettek szerint.

2. Tulajdonos II., valamint Tulajdonos III. mint Ajándékozók, Tulajdonos I., mint megajándékozott részére ajándékba adják a jelen szerződés II/2.1. pontjában megjelölt, a telekalakítással létrejött Kiskőrös, belterület 2624 hrsz. alatt nyilvántartott, kivett közterület megjelölésű, 881 m2 területű ingatlan Tulajdonos II. tulajdonában álló 10/881 arányú, valamint Tulajdonos III. tulajdonában álló 10/881 arányú – mindösszesen 20/881 arányú – tulajdoni hányadát. 

Megajándékozott a Kiskőrös, belterület 2624 hrsz. alatt nyilvántartott, kivett közterület megjelölésű, 881 m2 területű ingatlan 20/881-ed arányú tulajdoni hányadát köszönettel elfogadja. Megajándékozott a jelen szerződés tárgyát képező ingatlanrészt megtekintett és ismert állapotban szerzi meg. Megajándékozott nyilatkozik, hogy az ajándékozással érintett tulajdoni hányadot településfejlesztés céljára szerzi meg.

[bookmark: _Hlk93420605]Ajándékozók és a Megajándékozott az ajándékozással érintett, Kiskőrös, belterület 2624 hrsz. alatt nyilvántartott, kivett út megjelölésű, 881 m2 területű ingatlan 20/881-ed arányú tulajdoni hányadának forgalmi értékét 383.142,- Ft összegben állapítják meg. Felek rögzítik, hogy a tulajdonszerzés jogcímére (ajándékozás) tekintettel Megajándékozott ellenérték fizetésére nem köteles az ingatlanrész megszerzésével kapcsolatban, az ingyenesen történik.

3. Tulajdonos II., valamint Tulajdonos III. szavatosságot vállalnak azért, hogy a III/2. pontban rögzített tulajdoni hányadok per-, igény- és tehermentesek – a vezetékjogokon kívül – az kizárólagos tulajdonukat képezik, és jogosultak azokkal rendelkezni. Tulajdonos II. és Tulajdonos III. nyilatkoznak továbbá, hogy harmadik személynek olyan jogot nem engedtek, harmadik személynek olyan joga nem áll fenn a III/2. pontban rögzített tulajdoni hányadokra vonatkozóan, amely a szerző fél korlátozásmentes tulajdonszerzését megakadályozná, befolyásolná.

4. Szerződő felek rögzítik, hogy a tulajdoni hányadnak megfelelő terület birtokbaadása jelen szerződéssel egyidejűleg megtörtént.

IV. TULAJDONJOG ÁTSZÁLLÁSA

1. Felek jelen szerződés aláírásával feltétlen és visszavonhatatlan hozzájárulásukat adják az alábbiak szerinti telekhatár-rendezéshez, a mellékelt változási vázrajzban foglaltak szerint, valamint a jelen szerződésben foglalt ajándékozásra tekintettel az alábbiak ingatlan nyilvántartási bejegyzéséhez: 

1.1. Kialakuljon a Kiskőrös, belterület 2624 hrsz. alatt nyilvántartott, kivett közterület megjelölésű, 881 m2 területű ingatlan, amely Tulajdonos I. 1/1 arányú tulajdonát képezi telekalakítás és ajándékozás jogcímén. Az ingatlant változatlanul terheli
· vezetékjog 92 m2 területre az MVM DÉMÁSZ Áramhálózati Kft. (címe: 6724 Szeged, Pulz utca 44.) jogosult javára,
· vezetékjog a Kiskőrösi Kábel-Televízió Kft. (címe: 6200 Kiskőrös, Petőfi tér 3. 4. em.) jogosult javára,
    valamint
1.2. Kialakuljon a Kiskőrös, belterület 2629 hrsz. alatt nyilvántartott, kivett beépítetlen terület megjelölésű, mindösszesen 241 m2 területű ingatlan, amely Tulajdonos II. ½-ed arányú, valamint Tulajdonos III. ½-ed arányú tulajdonát képezi adásvétel jogcímén

V. VEGYES RENDELKEZÉSEK

1. Jelen szerződés mellékletét képezi Kiskőrös Város Önkormányzatának a ............... sz. képviselő-testületi határozata, mely jelen szerződés megkötését jóváhagyta, és felhatalmazta Tulajdonos I. képviseletében eljáró polgármestert a szerződés megkötésére – az Nftv-ben foglalt feltételekkel -.

2. Tulajdonos I. képviselője kijelenti, hogy Tulajdonos I. Magyarországon bejegyzett önkormányzat, képviseleti jogosultsága pedig a mai napon is fennáll. Tulajdonos II. és Tulajdonos III. nyilatkoznak, hogy cselekvőképes, nagykorú, magyar állampolgárok. Felek nyilatkoznak, hogy szerződéskötési, valamint tulajdonszerzési korlátozás vagy tilalom hatálya alatt nem állnak. 

3. Felek tudomásul veszik, hogy a jelen ajándékozási szerződés megkötésével, a tulajdonosváltozásnak az ingatlan-nyilvántartásba való bejegyzésével kapcsolatos költségei Tulajdonos I-t terhelik.

4. Tulajdonos I. nyilatkozik, hogy tudomással bír arról, hogy jelen szerződéssel kapcsolatban visszterhes vagyonátruházási illetékfizetési kötelezettsége keletkezik, erre vonatkozó ügyvédi tájékoztatást okiratszerkesztő ügyvédtől megkapta. Felek megállapítják, hogy az 1990. évi XCIII. tv. 5. § (1) bek. b) pontja alapján (teljes személyes illetékmentességben részesülnek a helyi önkormányzatok) az ajándékozás mentes az illeték alól.  

5. Szerződést kötő felek nyilatkoznak, hogy jelen szerződés rendelkezései szerződéses akaratuknak mindenben megfelelnek, így azt ügyvédi tényvázlatként is aláírják. 

6. A Felek megbízzák és meghatalmazzák Csvila Ügyvédi Irodát (Székhelye: 6722 Szeged, Kálvária sgt. 19.; Eljáró ügyvéd: Dr. Csvila István; KASZ 36058615) a jelen szerződés elkészítésével, valamint Tulajdonosok tulajdonjogának bejegyzésével és a telekalakítás átvezetésével kapcsolatosan, a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) előtti földhivatali eljárásban, és azzal összefüggésben minden más eljárásban a jogi képviselet ellátásával (a B400e adatlap benyújtására is kiterjedően) az ügyvédi tevékenységről szóló 2017. évi LXXVIII. törvény alapján (a továbbiakban Okiratszerkesztő ügyvéd), mely megbízást és meghatalmazást az ügyvédi iroda jelen okirat eljáró okiratszerkesztő ügyvéd által történő ellenjegyzésével elfogadja.

7. A szerződés egyes rendelkezéseinek érvénytelensége az egész szerződést nem teszi érvénytelenné. Ebben az esetben Felek kötelezettséget vállalnak az együttműködésre, az érvénytelen rész kiküszöbölésére, megállapodnak továbbá abban, hogy amennyiben a földhivatal a bejegyzés teljesítését bármely okból megtagadná, és az érvénytelenségi ok kiküszöbölhető, úgy Felek jelen szerződést közösen, eredeti szerződéses akaratuk fenntartása mellett az érvénytelenségi ok tudomásra jutásától számított 30 napon belül megfelelően módosítják.

8. Felek tudomásul veszik, hogy az okiratszerkesztő ügyvéd a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény, az ügyvédi tevékenységről szóló 2017. évi LXXVIII. törvény, valamint a Magyar Ügyvédi Kamara és a Szegedi Ügyvédi Kamara mindenkor hatályos szabályzatai alapján irodája ügyfeleit ellenőrizni köteles.

9. Ezen ellenőrzés során az ügyvéd köteles a megbízók által rendelkezésére bocsátott azonosításra alkalmas okiratokról másolatot készíteni és amennyiben ezt szükségesnek látja, az adatokat az IM, illetőleg a Belügyminisztérium által működtetett rendszeren keresztül ellenőrizni. Szerződő felek tudomásul veszik azt is, hogy amennyiben az ellenőrzéshez nem járulnak hozzá, úgy az ügyvéd a közreműködését megtagadni köteles. Szerződő felek jelen okirat aláírásával a szükséges ellenőrzéshez és személyes okmányaik fénymásolásához külön is hozzájárulnak.

10. Jelen szerződés a felek írásban módosíthatják. 

11. A jelen szerződésben nem szabályozott kérdések tekintetében a 2013. évi V. tv. (Polgári Törvénykönyv) rendelkezései az irányadóak.
Felek a jelen szerződést elolvasást követően, mint akaratukkal mindenben megegyezőt, helybenhagyólag írják alá. 

Kiskőrös, 2026. szeptember ....


	..................................
Kiskőrös Város Önkormányzata
képv.: Domonyi László Mihály polgármester
Tulajdonos I.
	..................................
Dr. Csóti Imre
Tulajdonos II. 
	..................................
Dr. Csóti Imréné
szn. Lajkó Ágnes
Tulajdonos III.



Dr. Csvila István ügyvéd (Csvila Ügyvédi Iroda, 6722 Szeged, Kálvária sgt. 19., KASZ szám: 36058615) ellenjegyzem Kiskőrösön, 2026. szeptember ..... napján:

Kiskőrös Város Önkormányzata Képviselő-Testületének az önkormányzati vagyonról, a vagyon hasznosításáról szóló 26/2012. (XII. 19.) Önk. rendelet 11. § (2) bek. alapján ellenjegyzem Kiskőrösön, 2026. szeptember ...... napján: 


.......................................................................
Dr. Turán Csaba
Jegyző
Pénzügyileg ellenjegyzem Kiskőrösön, 2026. szeptember ...... napján:

.......................................................................
Molnár Éva
pénzügyi osztályvezető
















12. napirend

A 0283/100 HRSZ-ON NYILVÁNTARTOTT, ÖNKORMÁNYZATI ÚT ADÁSVÉTELE
 (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy Turán Mihály kérelemmel fordult Kiskőrös Város Önkormányzatához, melyben a tulajdonát képező ingatlan megközelítését szolgáló földút megvásárlását kezdeményezte. Tekintettel arra, hogy az út kizárólag a kérelmező tulajdonát képező ingatlan megközelítését szolgálja, a Képviselő-testület a 135/2025. és a 7/2026. számú határozatával döntött az Önkormányzat tulajdonában lévő Kiskőrös 0283/100 hrsz-on nyilvántartott 1073 m2 területű, kivett út megnevezésű ingatlan közfeladat ellátását biztosító út rendeltetésének megszüntetéséről, forgalomképes üzleti vagyonná történő átminősítéséről és magánúttá történő átnevezéséről, melyhez az Útügyi Hatóság is hozzájárult. Az ingatlan forgalmi értéke 270.000,-Ft, a tulajdonjog átruházás szerződésben foglalt feltételeinek elfogadásáról a Képviselő-testület dönt.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot alkotta:

82/2026. sz. Képv. test. hat.
A 0283/100 hrsz-on nyilvántartott, önkormányzati út adásvétele 

HATÁROZAT
A Képviselő-testület
1. egyetért azzal, hogy Kiskőrös Város Önkormányzatának kizárólagos tulajdonában lévő, Kiskőrös külterületi, 0283/100. hrsz-on nyilvántartott, kivett saját használatú út megnevezésű, 1073 m2 alapterületű ingatlan a határozat mellékletét képező adásvételi szerződésben foglalt feltételekkel értékesítésre kerüljön Turán Mihály kiskőrösi lakos részére.
2. felhatalmazza a polgármestert az adásvételi szerződés aláírására, valamint az adásvételi szerződéssel kapcsolatos jognyilatkozatok megtételére és annak aláírására, a tulajdonjog ingatlan-nyilvántartásban történő átvezetésére.

Felelős:	polgármester
Határidő:	azonnal
Melléklet a 82/2026. számú Képviselő-testületi határozathoz
Adásvételi szerződés
Amely létrejött egyrészről 
Kiskőrös Város Önkormányzata (székhelye: 6200 Kiskőrös, Petőfi S. tér 1., Nyilvántartó hatóság: Magyar Államkincstár, Törzskönyvi azonosító szám (PIR): 724782, adószáma: 15724784-2-03, KSH-száma: 15724784-8411-321-03, képviseli: Domonyi László Mihály polgármester, lakik: 6200 Kiskőrös, Toldi Miklós u. 6.) mint eladó – a továbbiakban mint Eladó –, 

másrészről 
Turán Mihály
Születési neve: 
Születési hely, idő: 
Anyja neve: 
Lakóhely: 
Értesítési címe: 
Személyi azonosító száma: 
Adóazonosító jele: 
Állampolgárság: 
mint vevő – a továbbiakban mint Vevő –,

Eladó és Vevő a továbbiakban együtt Felek ill. Szerződő felek – között a mai napon az alábbi feltételek szerint: 
I. Általános rendelkezések
1./ Eladó 1/1-ed (a tulajdoni lap II/2. sorszáma alatt) arányú kizárólagos tulajdonát képezi a Kiskőrös, külterület 0283/100 hrsz. alatt felvett, mindösszesen 1073 m2 területű, kivett saját használatú út megnevezésű ingatlan (a továbbiakban Ingatlan).

Eladó tulajdonjogát az Országos Takarnet Hálózatból lehívott e-hiteles tulajdoni lappal igazolta.

2./ Szerződő felek az Ingatlan tulajdoni lapján közösen megvizsgálták, és megállapították, hogy arra teher nem került bejegyzésre. 

3./ Eladó szavatosságot vállal az alábbiakért:

3.1. Eladó szavatosságot vállal azért, hogy a szerződés tárgyát képező Ingatlan per-, igény- és tehermentes, harmadik személy részére olyan jogot nem engedett, amely Vevő kizárólagos tulajdonszerzését és birtokba lépését akadályozná, így az Ingatlant nem terhelte meg, arra vonatkozóan vételi jogot harmadik személynek nem engedett, az Ingatlanra vonatkozóan adásvételi előszerződést vagy végleges szerződést nem kötött. 

3.2. Az Ingatlan a jelen szerződés aláírásakor az Eladó tulajdonát képezi, azzal jogosult rendelkezni, az Ingatlan költség-, bírság-, és köztartozás mentes. 

3.3. Az Ingatlan tekintetében nincs folyamatban sem bírósági, sem végrehajtási, sem hatósági, sem pedig más ilyen jellegű eljárás, és ennek veszélye nem is fenyeget, valamint az Ingatlanra vonatkozóan nincsen olyan hatósági kötelezés, amely büntetés, bírság megfizetésére, vagy egyéb jogcselekmény végzésére kötelezi az Ingatlan mindenkori tulajdonosát. 

3.4. Az Ingatlan vonatkozásában nem léteznek olyan jogok, kötelezettségek és tények vagy ezekre vonatkozó bejegyzési kérelmek, amelyek az Ingatlan tulajdoni lapján nincsenek feltüntetve.

3.5. Jelen adásvételi szerződés megkötését követően Vevő tulajdonjogának bejegyzéséig Eladó a szerződés tárgyát képező Ingatlant nem terhelheti meg, vállalja annak állagának megőrzését, továbbá kötelezettséget vállal arra, hogy harmadik személlyel az Ingatlanra vonatkozóan szerződést nem köt, azzal nem rendelkezik. 

3.6. A jelen adásvétel tekintetében az Eladó nem alanya az általános forgalmi adónak.

4./ Eladó a Kiskőrös, külterület 0283/100 hrsz.-ú ingatlan 1/1-ed tulajdoni hányadát valamennyi törvényes és természetes tartozékával és alkotórészével együtt jelen szerződéssel eladja Vevőnek. Vevő az Ingatlant, azaz a Kiskőrös, külterület 0283/100 hrsz.-ú Ingatlan 1/1-ed tulajdoni hányadát teljes egészében, valamennyi törvényes és természetes tartozékával és alkotórészével együtt jelen szerződéssel Eladótól megvásárolja.
II. Fizetési feltételek
1./ Szerződést kötő felek az Ingatlan kölcsönösen kialkudott vételárát mindösszesen 270.000,- Ft-ban, azaz Kettőszázhetvenezer forintban (a továbbiakban: Vételár) határozzák meg.

2./ Szerződést kötő felek nyilatkoznak, hogy a II/1. pontban írt Vételárat a piaci és értékviszonyokkal arányban állónak tekintik, és lemondanak jelen szerződés feltűnő értékaránytalanság jogcímén történő megtámadási jogukról. 

3./ Vevő a teljes Vételárat a jelen szerződés aláírásával egyidejűleg fizeti meg Eladó részére, Eladó 10400621-00027753-00000008 sz. bankszámlaszámára történő átutalással.

Eladó a teljes Vételár jelen fejezetben megjelölt bankszámlára utalással történő teljesítését saját kezéhez történő teljesítésnek ismeri el, azt kifejezetten kéri és elfogadja.

III. Tulajdonjog átszállása, birtokbaadás
1./ Szerződést kötő felek rögzítik, hogy Eladó az Ingatlant jelen adásvételi szerződés megkötésével egyidejűleg adja Vevő birtokába. Szerződést kötő felek rögzítik, hogy az Ingatlan közművekkel nincs ellátva, Vevő ennek ismeretében köti meg jelen adásvételi szerződést. Vevő kijelenti, hogy az ingatlant megtekintette, annak állagát, állapotát ismeri. 

2./ A birtokbaadásig az Eladó viseli az Ingatlan terheit, míg a birtokbavételtől a Vevő viseli az Ingatlan terheit és szedi hasznait.

3./ Eladó jelen szerződés aláírásával feltétlen és visszavonhatatlan hozzájárulását adja ahhoz, hogy Vevő 1/1 arányú tulajdonjoga a Kiskőrös, külterület 0283/100 hrsz-ú ingatlanra adásvétel jogcímén bejegyzésre kerüljön Eladó 1/1 arányú tulajdonjogának egyidejű törlésével.

IV. Vegyes rendelkezések
1./ Jelen szerződés mellékletét képezi Kiskőrös Város Önkormányzatának a ............. sz. képviselő-testületi határozata, mely jelen adásvételi szerződés megkötését jóváhagyta, és felhatalmazta Eladó képviseletében eljáró polgármestert a szerződés megkötésére – az Nftv-ben foglalt feltételekkel -.

Kiskőrös Város Önkormányzata Képviselő-Testületének az önkormányzati vagyonról, a vagyon hasznosításáról szóló 26/2012. (XII. 19.) Önk. rendelet 12. § (4) bek. b) pontja alapján az Ingatlant versenytárgyalás kiírása nélkül, az Nvtv-ben foglaltak figyelembevételével lehet értékesíteni. 

A nemzeti vagyonról szóló 2011. évi CXCVI. törvény 14. § (2) és (4) bekezdései alapján jelen esetben a magyar államot elővásárlási jog nem illeti meg tekintettel arra, hogy az Ingatlan értéke a 13. § (1) bekezdése szerint meghatározott értékhatár 20 %-át nem éri el (amely a Magyarország 2026. évi központi költségvetéséről szóló 2025. évi LXIX. törvény 5. § (b) pontja alapján a 2026. évben 25,0 millió forint egyedi bruttó forgalmi érték). 

2./ Eladó képviselője kijelenti, hogy Eladó Magyarországon bejegyzett önkormányzat, képviseleti jogosultsága pedig a mai napon is fennáll. Vevő nyilatkozik, hogy cselekvőképes, nagykorú, magyar állampolgár. Felek nyilatkoznak, hogy szerződéskötési, valamint tulajdonszerzési korlátozás vagy tilalom hatálya alatt nem állnak. 

3./ Vevő tudomásul veszi, hogy a jelen adásvételi szerződés megkötésével, a tulajdonosváltozásnak az ingatlan-nyilvántartásba való bejegyzésével kapcsolatos költségei őt terhelik.

4./ Vevő nyilatkozik, hogy tudomással bír arról, hogy jelen szerződéssel kapcsolatban visszterhes vagyonátruházási illetékfizetési kötelezettsége keletkezik, erre vonatkozó ügyvédi tájékoztatást okiratszerkesztő ügyvédtől megkapta. 

5./ Szerződést kötő felek nyilatkoznak, hogy jelen szerződés rendelkezései szerződéses akaratuknak mindenben megfelelnek, így azt ügyvédi tényvázlatként is aláírják. 

6./ A Felek megbízzák és meghatalmazzák Csvila Ügyvédi Irodát (Székhelye: 6722 Szeged, Kálvária sgt. 19.; Eljáró ügyvéd: Dr. Csvila István; KASZ 36058615) a jelen adásvételi szerződés elkészítésével, ellenjegyzésével, valamint az illetékes földhivatali osztály előtt a Vevő tulajdonjogának bejegyzése, illetve Eladó tulajdonjogának törlése iránti eljárásban, és a Nemzeti Adó-és Vámhivatal előtt a visszterhes vagyonátruházási illeték kiszabása iránti eljárásban jogi képviseletük ellátásával az ügyvédi tevékenységről szóló 2017. évi LXXVIII. törvény alapján (a továbbiakban Okiratszerkesztő ügyvéd), mely megbízást és meghatalmazást az ügyvédi iroda jelen okirat eljáró okiratszerkesztő ügyvéd által történő ellenjegyzésével elfogadja.

7./ Felek tudomásul veszik, hogy az okiratszerkesztő ügyvéd a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény, az ügyvédi tevékenységről szóló 2017. évi LXXVIII. törvény, valamint a Magyar Ügyvédi Kamara és a Szegedi Ügyvédi Kamara mindenkor hatályos szabályzatai alapján irodája ügyfeleit ellenőrizni köteles.

Ezen ellenőrzés során az ügyvéd köteles a megbízók által rendelkezésére bocsátott azonosításra alkalmas okiratokról másolatot készíteni és amennyiben ezt szükségesnek látja, az adatokat az IM, illetőleg a Belügyminisztérium által működtetett rendszeren keresztül ellenőrizni. Szerződő felek tudomásul veszik azt is, hogy amennyiben az ellenőrzéshez nem járulnak hozzá, úgy az ügyvéd a közreműködését megtagadni köteles. Szerződő felek jelen okirat aláírásával a szükséges ellenőrzéshez és személyes okmányaik fénymásolásához külön is hozzájárulnak.

8./ Jelen szerződés a felek írásban módosíthatják. 

9./ A jelen szerződésben nem szabályozott kérdések tekintetében a 2013. évi V. tv. (Polgári Törvénykönyv) rendelkezései az irányadóak.

Felek a jelen szerződést elolvasást követően, mint akaratukkal mindenben megegyezőt, helybenhagyólag írják alá. 

Kiskőrös, 2026. szeptember ....
	……………………………………..
Kiskőrös Város Önkormányzata
képv.: Domonyi László Mihály polgármester
Eladó
	……………………………………..
Turán Mihály 
Vevő




Dr. Csvila István ügyvéd (Csvila Ügyvédi Iroda, 6722 Szeged, Kálvária sgt. 19., KASZ szám: 36058615) készítettem és ellenjegyzem Kiskőrösön, 2026. szeptember ..... napján:

Kiskőrös Város Önkormányzata Képviselő-Testületének az önkormányzati vagyonról, a vagyon hasznosításáról szóló 26/2012. (XII. 19.) Önk. rendelet 11. § (2) bek. alapján ellenjegyzem Kiskőrösön, 2026. szeptember ...... napján: 
.........................................................
Dr. Turán Csaba
Jegyző
Pénzügyileg ellenjegyzem Kiskőrösön, 2026. szeptember ...... napján:
                                                           
.......................................................................
Molnár Éva
pénzügyi osztályvezető


13. napirend

A KISKŐRÖSI 2711/D HRSZ-Ú INGATLANRA ALAPÍTOTT FÖLDHASZNÁLATI JOG RENDEZÉSE
 (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy Kiskőrös Város Önkormányzatának korlátozottan forgalomképes törzstulajdonát képezi a Kiskőrös, Dózsa Gy. út és a Május 1. út által határolt városi sporttelep. Kiskőrös Város Önkormányzata 2012. évben hozzájárult ahhoz, hogy a HC Kiskőrös Alapítvány és a Szek-Lász Kft. jégcsarnokot építsen a sporttelep 1500m2 területrészén, mely az ingatlannyilvántartásban rendezésre került, úgy, hogy a jégcsarnok önálló 2711/D hrsz-on feltüntetésre került az építtető tulajdonjogával, mely a HC Alapítvány volt, valamint az épület és alatta lévő földrészlet elváló tulajdonjogára tekintettel földhasználati jog került alapításra. 2020. évben az Önkormányzat hozzájárult ahhoz, hogy a HC Kiskőrös Alapítvány a jelenlegi műjégpálya átépítésével egy nagyobb méretű műjégpályát építsen. Az előterjesztés mellékletét képező változási vázrajz alapján a jelenleg használt 1500 m2 területrész, a bővítéssel 2420 m2 területrészre növekedett. A határozat-tervezet mellékletét képező szerződés a megnövekedett területhasználat az ingatlan-nyilvántartásban történő rendezését szolgálja. A nemzeti vagyonról szóló törvény alapján a fenti földhasználati jogért a föld forgalmi értékéhez viszonyított arányos ellenértéket kell fizetni. Az Önkormányzat részére az Alapítvány és a Kft. a földhasználatért ellenértéket nem pénzben köteles teljesíteni, hanem olyan módon, hogy külön együttműködési megállapodásban rögzítve, határozott, 15 éves időtartamra az Alapítvány és a Kft. az Önkormányzat részére rendezvények szervezésére biztosítja az új műjégpálya felépítmény térítésmentes használatát úgy, hogy a rendezvény szervezésével, lebonyolításával összefüggő költségek az Önkormányzatot terhelik, továbbá az Alapítvány és a Kft. szakmai segítséget nyújt az adventi időszakban a város főterén korcsolyapálya felépítéséhez és működtetéséhez.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot alkotta:

83/2026. sz. Képv. test. hat.
A kiskőrösi 2711/D hrsz-ú ingatlanra alapított földhasználati jog rendezése

HATÁROZAT
A Képviselő-testület

1. egyetért azzal, hogy a megnövekedett térmértékű műjégpálya, a használatbavételi engedéllyel a Kiskőrös belterületi 2711/D hrsz-ú, 1/2 tulajdoni arányban HC Kiskőrös Alapítvány és 1/2 tulajdoni hányadban a HC Kiskőrös Sportszervező Kft. tulajdonában lévő ingatlanra, 2420 m2 térmértékkel az ingatlan-nyilvántartásba bejegyzésre kerüljön.
1. egyetért azzal, hogy a kiskőrösi 2711 hrsz-ú ingatlant terhelő és a 2711/D hrsz-ú ingatlan javára az épület/felépítmény fennállásáig földhasználati jog kerüljön bejegyzésre, a határozat mellékletét képező szerződésben rögzített feltételekkel.
1. felhatalmazza a polgármestert a határozat mellékletét képező szerződés aláírására, a földhasználati jog ingatlan-nyilvántartásban történő átjegyzésére.
1. felhatalmazza a polgármestert a földhasználat ellentételezéseként a műjégpálya Önkormányzat részére történő biztosításának és sport rendezvények szakmai támogatásának feltételeit szabályozó együttműködési megállapodás 15 éves időtartamra történő megkötésére.

Felelős:	polgármester
Határidő:	azonnal
Melléklet a 83/2026. sz. Képviselő-testületi határozathoz

SZERZŐDÉS

amely létrejött egyrészről Kiskőrös Város Önkormányzata (székhely: 6200 Kiskőrös, Petőfi Sándor tér tér 1., statisztikai számjel: 15724784-8411-321-03, törzskönyvi azonosító szám:724782, adószám: 115338497-2-03, képviseli: Domonyi László Mihály polgármester) (a továbbiakban: Önkormányzat),

másrészről a HC Kiskőrös Alapítvány (székhely: 6200 Kiskőrös, Szabadkai utca 63., nyilvántartási szám: 03-01-0000208, adószám: 18211858-1-03, képviseli: Szekeres Károly kuratórium elnöke) (a továbbiakban: Alapítvány), valamint
a HC Kiskőrös Sportszervező Kft. (székhely: 6200 Kiskőrös, Szabadkai u. 63., cégjegyzékszám: 03-09-123061, statisztikai számjel: 23504969-6820-113-03, adószám: 23504969-2-03, képviseli: Szekeres Károly ügyvezető) (a továbbiakban: Kft.) (a továbbiakban együttesen: Szerződő Felek) között az alulírott napon és helyen, az alábbi feltételek szerint:

Előzmény

A Szerződő Felek rögzítik, hogy Kiskőrös Város Jegyzője, mint építésügyi hatóság 1667-2/2014. számú határozatával használatbavételi engedélyt adott a Kiskőrös belterületi 2711. hrsz-on nyilvántartott ingatlanon létesített görkorcsolya- és műjégpálya (a továbbiakban: felépítmény) vonatkozásában.
Kiskőrös Város Önkormányzata a Képviselő-testület 53/2014. számú határozatával hozzájárult a tulajdonában lévő Kiskőrös belterület 2711 hrsz-ú kivett sporttelep megnevezésű ingatlan területén, az ingatlan-nyilvántartásban önálló, 2711/D hrsz-on jégcsarnok rendeltetésű, 1500 m2 térmértékű felépítmény létesítéséhez, az Alapítvány 1/2 -ed és a Szek-Lász Kft. 1/2-ed arányú tulajdonjogával, valamint az ingatlan 1500 m2 területére földhasználati jog alapításához.
Az Önkormányzat a Képviselő-testület 70/2020. számú határozatával hozzájárult ahhoz, hogy az Alapítvány a látvány-csapatsport támogatási rendszer keretében sportcélú ingatlanfejlesztésre irányuló sportfejlesztési programot valósítson meg, azaz a jelenlegi jégpálya helyett egy nagyobb méretű műjégpályát/jégcsarnokot építsen.
Szerződő Felek az új jégcsarnok területrendezésére és annak ingatlan-nyilvántartásban történő bejegyeztetésére, valamint a használatbavételi eljárás lefolytatásához, közös megegyezéssel, az alábbi szerződést kötik:

1. Az Önkormányzat kizárólagos tulajdonában áll a Kiskőrös belterületi 2711 hrsz-on nyilvántartott, természetben a Kiskőrös, Dózsa Gy. út és a Május 1. utca által határolt, összesen 4 ha 6365 m2 nagyságú kivett sporttelep megnevezésű ingatlan. Az ingatlant terheli Kiskőrös belterület 2703 hrsz-t illető útszolgalmi jog, a kiskőrösi 2711/A., 2711/B., 2711/C és 2711/D hrsz-t illető földhasználati jog, valamint 373 m2 térmértékre az MVM DÉMÁSZ Áramhálózati Kft.-t illető vezetékjog, egyebekben az ingatlan per-, teher- és igénymentes.

2. Az Alapítvány és a Kft. 1/2 – 1/2 arányú tulajdonában áll a Kiskőrös belterületi 2711/D hrsz-on nyilvántartott 1500 m2 térmértékű egyéb önálló ingatlan nem ismert görkorcsolya-műjégpálya megnevezésű ingatlan. Az ingatlant illeti a Kiskőrös belterület 2711 hrsz-ú ingatlant terhelő Földhasználati jog, egyebekben az ingatlan per-, teher- és igénymentes.

5. A Szerződő Felek rögzítik, hogy az új műjégpálya megnövekedett területhasználatának jogi rendezésére az Azimut Földmérő Kft. 2026. július 20. napi keltezéssel 92/2025. munkaszám alatt változási vázrajzot készített, melyen a 2711/D hrsz alatt feltüntetésre került felépítmény térmértéke 1500 m2 területrészről 2420 m2 területrészre változik.

6. Az Önkormányzat a ....../2026. Képviselő-testületi határozatban foglaltak szerint jelen szerződés aláírásával feltétlen és visszavonhatatlan beleegyezését és bejegyzési hozzájárulását adja ahhoz, hogy jelen szerződés alapján a megnövekedett térmértékű műjégpálya felépítmény tulajdonjogát az Alapítvány és a Kft. javára 1/2-1/2 tulajdoni hányadban az ingatlan-nyilvántartásba ráépítés jogcímén bejegyezzék.

7. Az Önkormányzat kijelenti, hogy Magyarországon székhellyel rendelkező jogi személy, belföldi helyi önkormányzat. Az Alapítvány kijelenti, hogy Magyarországon nyilvántartásba vett alapítvány, melynek tulajdonszerzési és elidegenítési képességét jogszabály nem korlátozza és nem zárja ki. Az Alapítvány képviseletében eljáró természetes személy kijelenti, hogy képviseleti joga a mai napon is fennáll. A Kft. kijelenti, hogy Magyarországon bejegyzett gazdasági társaság és egyben a nemzeti vagyonról szóló 2011. évi CXCVI. törvény szerinti átlátható szervezet, amelyek tulajdonszerzési és elidegenítési képességét jogszabály nem korlátozza és nem zárja ki. A Kft. képviseletében eljáró természetes személy kijelenti, hogy képviseleti joga a mai napon is fennáll.

8. A jelen szerződéskötéssel, a tulajdonszerzéssel és a földhasználati jog alapításával kapcsolatos költségek – ideértve az ingatlan-nyilvántartásban történő átvezettetés igazgatási szolgáltatási díját is – az Alapítványt és a Kft.-t egyetemlegesen terhelik, egymás közt egyenlő arányban.

9. A műjégpálya felépítmény az Alapítvány és a Kft. birtokában van – tekintettel az építkezésre és a használatra, szedik a dolog hasznait, viselik terheit, és azt a kárt, amelynek megtérítésére senkit sem lehet kötelezni. Az új műjégpálya/jégcsarnok felépítményt az Alapítvány és a Kft. saját forrásaiból és saját kockázatára köteles továbbra is működtetni és üzemeltetni, a felépítmény használatával kapcsolatos költségeket – ideértve a közüzemi díjakat is – viselni.

10. A Szerződő Felek közösen kérik a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös)-től, egyben feltétlen és visszavonhatatlan hozzájárulásukat, valamint bejegyzési engedélyüket adják ahhoz, hogy a Kiskőrös belterület 2711/D hrsz-on nyilvántartott görkorcsolya-műjégpálya megjelölésű ingatlan műjégpálya megnevezéssel 2420 m2 térmértékkel átjegyzésre kerüljön.

11. A Szerződő Felek közösen kérik a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös)-től, egyben feltétlen és visszavonhatatlan hozzájárulásukat, valamint bejegyzési engedélyüket adják ahhoz, hogy a Kiskőrös belterület 2711/D hrsz-on nyilvántartott műjégpálya megjelölésű 2420 m2 nagyságú ingatlanra az Alapítvány és a Kft. 1/2 – 1/2 arányú tulajdonjoga ráépítés jogcímén bejegyzésre kerüljön.

12. A Szerződő Felek közösen kérik a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös)-től, egyben feltétlen és visszavonhatatlan hozzájárulásukat, valamint bejegyzési engedélyüket adják ahhoz, hogy a felépítmény fennállásáig a Kiskőrös belterületi 2711 hrsz-on nyilvántartott ingatlan terhére, a kiskőrösi 2711/D hrsz-ú ingatlan mindenkori tulajdonosának javára az ingatlan-nyilvántartásba földhasználati jog kerüljön bejegyzésre.

[bookmark: pr286][bookmark: pr287][bookmark: pr288][bookmark: pr289][bookmark: pr290][bookmark: pr291]13. A Szerződő Felek tudomással bírnak arról, hogy jogi személynek, az ingatlan-nyilvántartásba bejegyezhető jogra ügyleti képességgel bíró jogi személyiséggel nem rendelkező szervezetnek a bejegyzési kérelemhez képviseleti jogának igazolására cégkivonat, cégmásolat vagy bírósági nyilvántartási adatokról szóló kivonat 30 napnál nem régebbi eredeti vagy közjegyző által hitelesített másolati példányát, a közjegyzőkről szóló 1991. évi XLI. törvény 136. § (1) bekezdés i) pontja szerinti közjegyzői tanúsítványt a cégbíróság vagy a törvényszék által vezetett közhiteles nyilvántartás tartalmáról, és - cég esetében - aláírási címpéldányt kell csatolnia.

14. A jelen szerződés 12. pontjában rögzített földhasználati jog alapján az Alapítvány és a Kft. a kiskőrösi 2711 hrsz-ú ingatlant a felépítmény megközelítése, rendeltetésszerű használata érdekében, az ehhez szükséges mértékben, a felépítmény alatti földterületet korlátozás nélkül használhatja, a használattal okozott kárt a Polgári Törvénykönyvről szóló 2013. évi V. törvényben foglaltak szerint az Önkormányzatnak köteles megtéríteni. A Szerződő Felek rögzítik, hogy a földhasználati jog éves ellenértéke 2.662.000,-Ft. A Szerződő Felek megállapodnak abban, hogy a földhasználati jog ellenértékét az Alapítvány és a Kft. nem pénzben köteles teljesíteni, hanem olyan módon, hogy külön együttműködési megállapodásban rögzítve, határozott, 15 éves időtartamra az Alapítvány és a Kft. az Önkormányzat részére előre egyeztetett időpontban rendezvények szervezésére biztosítja a műjégpálya felépítmény térítésmentes használatát úgy, hogy a rendezvény szervezésével, lebonyolításával összefüggő költségek az Önkormányzatot terhelik, továbbá az Alapítvány és a Kft. szakmai segítséget nyújt az adventi időszakban a város főterén korcsolyapálya felépítéséhez és működtetéséhez, valamint a szükséges eszközök használatát biztosítja.

15. Szerződő Felek rögzítik, hogy a földhasználati jog kezdő napja a Bács-Kiskun Vármegyei Kormányhivatal Építésügyi és Örökségvédelmi Főosztály által kiállított véglegessé vált használatbavételi engedély keltezése, mely dátum egyben a határozott, 15 éves időtartamra szóló együttműködési megállapodás kezdő napja is.

16. A Szerződő Felek meghatalmazzák dr. Nagy Gabriella kamarai jogtanácsost, (6200 Kiskőrös, Petőfi tér 1. KASZ: 36084972), Kiskőrös Város Önkormányzatának jogtanácsosát jelen szerződés elkészítésére és ellenjegyzésére, valamint az ingatlan-nyilvántartási eljárásban történő képviseletre, mely meghatalmazást ellenjegyző kamarai jogtanácsos jelen szerződés aláírásával elfogad. 

17. A fentiekben nem szabályozott kérdésekben a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény és az önkormányzati vagyonról, a vagyon hasznosításáról szóló 26/2012. (XII.19.) önk. rendelet vonatkozó rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. A szerződés 6 eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

Kiskőrös, 2026. szeptember

Kiskőrös Város Önkormányzata	HC Kiskőrös Alapítvány
képviseletében:	képviseletében:

	Domonyi László	Szekeres Károly
	polgármester	kuratórium elnöke

Ellenjegyzem:	HC Kiskőrös Sportszervező Kft..
	képviseletében:

	dr. Turán Csaba	Szekeres Károly
	jegyző	ügyvezető

Ellenjegyzem 2026. .............. hónap ............ napján:
Kamarai jogtanácsosi ellenjegyzés: 
Alulírott dr. Nagy Gabriella 6200 Kiskőrös, Petőfi Sándor tér 1. szám alatti, 36084972 kamarai azonosító számú jogtanácsos a fenti okiratot ellenjegyzem, tanúsítom, hogy az a hatályos jogszabályoknak megfelel, a nyilatkozatot tévő felek akaratát tartalmazza és az aláírások is valódiak




14. napirend

LAKÁS BÉRBEADÁSA EKRES-SZÉVALD BARBARA RÉSZÉRE
 (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Szociális ügyintéző

Domonyi László polgármester az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy Ekres-Szévald Barbara kérelmet nyújtott be Kiskőrös Város Polgármesterének címezve, hogy Kiskőrös Város Önkormányzata bérlakást biztosítson számára. Ekres-Szévald Barbara 2025. szeptember 01. napjától a Kiskőrösi Tankerületi Központ Kiskőrösi SZÓ-LA-M Alapfokú Művészeti Iskola intézmény elhivatott, lelkiismeretes néptánc oktatója. A Kiskőrösi SZÓ-LA-M Alapfokú Művészeti Iskola igazgatója támogatja kérelmét. A Képviselő-testület a város szakember-ellátottságának biztosítása érdekében a Kiskőrös, Árpád utca 1. 3. emelet 10. ajtószám alatti 59 m2 alapterületű komfortos lakást bérbe adja Ekres-Szévald Barbara részére 2 éves időtartamra.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot alkotta:

84/2026. sz. Képv. test. hat.
Lakás bérbeadása Ekres-Szévald Barbara részére 

HATÁROZAT
A Képviselő-testület
1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2646/5/A/10 helyrajzi számon nyilvántartott, természetben Kiskőrös, Árpád utca 1.  3. emelet 10. ajtószám alatti 2 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 59 m2 alapterületű komfortos lakást bérbe adja, Ekres-Szévald Barbara 6521 Vaskút, Bem József utca 1. szám alatti lakos részére 2 éves időtartamra, de legfeljebb a Kiskőrösi Tankerületi  Központ, Kiskőrösi SZÓ-LA-M Alapfokú  Művészeti Iskolánál fennálló munkaviszonya időtartamára.
1. felhatalmazza a polgármestert a határozat mellékletét képező lakásbérleti szerződés aláírására.

Felelős: 	polgármester
Határidő: 	azonnal
Melléklet a 84/2026. számú Képviselő-testületi határozathoz

LAKÁSBÉRLETI SZERZŐDÉS
amely létrejött egyrészről Kiskőrös Város Önkormányzata (6200 Kiskőrös, Petőfi Sándor tér 1.) mint bérbeadó (továbbiakban: Bérbeadó) (statisztikai számjel: 15724784-8411-321-03, törzskönyvi azonosító szám: 724782, adószám: 15724784-03) képviseli Domonyi László Mihály polgármester, másrészről Ekres-Szévald Barbara (születési név: …………….., született: ………..,  anyja neve: ……………..) ………………………... szám alatti lakos, mint bérlő (továbbiakban: Bérlő) (továbbiakban együttesen: Szerződő Felek) között az alulírott napon és helyen, az alábbi feltételek mellett:

1. Bérbeadó Kiskőrös Város Képviselő-testülete a ……………/2026. (…………….. per Kettőezer-Huszonhat) számú döntése alapján bérbe adja, Bérlő bérbe veszi Kiskőrös Város Önkormányzata üzleti vagyonát képező, Kiskőrös belterület 2646/5/A/10 (Kettőezer-hatszáznegyvenhat per öt per A per Tíz) helyrajzi számú, 59 (Ötvenkilenc) négyzetméter alapterületű, természetben 

Kiskőrös, Árpád utca 1. 3. emelet 10. ajtószám
alatt lévő 2 (Kettő) szoba, 1 (Egy) konyha, 1 (Egy) közlekedő, 1 (Egy) fürdőszoba, 1 (Egy) WC, 1 (Egy) éléskamra 1 (Egy) tároló helyiségekből álló komfortos lakást, 2026. (Kettőezer-huszonhat) év szeptember hónap 16. (Tizenhat) napjától 2028. (Kettőezer-huszonnyolc) év szeptember hónap 15. (Tizenöt) napjáig terjedő 2 (Kettő) éves időtartamra, de legfeljebb a Kiskőrösi Tankerületi Központ Kiskőrösi SZÓ-LA-M Alapfokú Művészeti Iskolánál fennálló munkaviszonya időtartamára.

I. JOGOK ÉS KÖTELEZETTSÉGEK
1. Bérlő a lakás használatáért előre, minden hónap 15. (Tizenötödik) napjáig a lakások és helyiségek bérletéről, elidegenítéséről, valamint a lakáscélú támogatásokról szóló 5/2014. (III. 27.) önkormányzati rendeletében (a továbbiakban: Rendelet) meghatározott mindenkori lakbért köteles fizetni Bérbeadónak, Kiskőrös Város Önkormányzata Kereskedelmi és Hitel Banknál vezetett 10400621-50526656-76541369 számú számlájára. A havi lakbér mértéke jelen szerződés aláírásakor négyzetméterenként 519,-Ft, azaz Ötszáztizenkilenc forint, összesen havi 30.621,- Ft, azaz Harmincezer-hatszázhuszonegy forint. A Bérlő tudomásul veszi, hogy a lakbér összege jogszabály (Rendelet) változása esetén módosulhat. A változás időpontjáról és mértékéről a Bérbeadó írásban értesíti a Bérlőt, az őt érintő változás bekövetkeztét legalább 15 (Tizenöt) nappal megelőzően.
2. A Szerződő Felek megállapodnak, abban, hogy a Bérlő a bérleményben található szobák, előtér parkettázási munkálatait elvégzi. A Bérbeadó vállalja, hogy a Bérlő nevére kiállított munkálatokról szóló költséget – anyagköltség – legfeljebb (128.717,-Ft +91.912,-Ft + 50.379,-Ft) összesen 271.008,-Ft, azaz Kettőszázhetvenegyezernyolc forint értékhatárig a bérleti díj megfizetésénél  beszámítja. A beszámítás a lakásbérleti szerződés megkötésének első hónapjától, 2026. szeptember 16. napjától 2027. június 30. napjáig történik. Erre tekintettel 2026. szeptember 16. napjától 2026. szeptember 30. napjáig a kompenzáció összege 15.310,-Ft, azaz Tizenötezer-háromszáztíz forint, 2026. október 01. napjától 2027. május 31. napjáig havonta 30.621,-Ft, azaz Harmincezer-hatszázhuszonegy forint. Erre tekintettel ezen időtartamra  nem keletkezik bérleti díj fizetési kötelezettsége. 2027. június hónapra a bérleti díj összege 19.891,-Ft, azaz Tizenkilencezer-nyolcszázkilencvenegy forint. Amennyiben a bérleti jogviszony a beruházás összegének teljes lelakása a Bérlő hibájából, vagy felmondása miatt szűnik meg a Bérlő a még nem kompenzált összegre nem tarthat igényt.
3. Az I/2. pontban foglaltakra tekintettel a bérleti díj fizetési kötelezettsége 2027. június 01. napjától áll fenn. Amennyiben a bérleti díj összege az I/1. (Egy per Első) pontja szerint változik a Bérbeadó a bérleti díj összegére vonatkozóan tájékoztatást küld Bérlő részére.
4. A bérlemény használatával együtt járó költségek (villanyáram, gáz, víz, hulladékszállítási díj) Bérlőt terhelik. Bérlő a bérleti díjon felül fizeti a lakás közüzemi díjait, a közös költségeket, valamint a bérlet tartama alatt esetleg felmerülő egyéb kiadásokat (kommunális adó). Bérlő a bérlemény használatával együtt járó költségeket közvetlenül a szolgáltató szervezetnek fizeti. A Bérbeadót törvényes zálogjog illeti meg - a Bérlő bérleti jogviszonyából fakadó kötelezettségei teljesítésének biztosítása céljából - a Bérlőnek jelen ingatlan területén lévő vagyontárgyaira.
5. Bérlő a közüzemi szolgáltatások, közös költségek, valamint az egyéb terhek díjainak befizetését igazoló eredeti bizonylatokat a számlákon található fizetési határidőt követő hónap 15. (Tizenötödik) és 20. (Huszadik) napja között köteles a Kiskőrösi Polgármesteri Hivatal Közigazgatási Osztály Szociális és Igazgatási Csoport, 6200 Kiskőrös, Petőfi Sándor tér 1. szám emelet 8-as számú helyiségében (ügyfélfogadási idő: csütörtök 12,30 – 16,00 óra között) bemutatni. További elérhetőségek: e-mail: losonczine.erika@kiskoros.hu; telefon: 78/513-120/225 vagy a 06/20-413-01-67, telefax: 78/513-129. Bérlő hozzájárul, hogy Bérbeadó MVM Next Energiakereskedelmi Zrt. közüzemi szolgáltatótól a villamos-energia és a földgáz-energia, a Kiskunsági Víziközmű-Szolgáltató Kft. közüzemi szolgáltatótól a vízdíj szolgáltatási díj egyenlegéről, valamint az esetleges közüzemi díj tartozásáról a lakásbérleti szerződés időtartama alatt tájékoztatást kérjen.
6. Bérlő a jelen szerződés aláírásával kifejezett, önkéntes és visszavonhatatlan hozzájárulását adja ahhoz, hogy a Bérbeadó a szerződés fennállása alatt a közüzemi szolgáltatóktól (különösen: MVM Next Energiakereskedelmi Zrt., Kiskunsági Víziközmű-Szolgáltató Kft.) közvetlenül adatot és felvilágosítást kérjen a bérleményt érintő fogyasztásról, számlaegyenlegről és az esetleges díjtartozásokról.
7. A bérleti díj, vagy a bérlemény használatával együtt járó költségek a szerződés I/1. Egy per Első) pontjában foglalt határidőig történő meg nem fizetése, valamint a fizetést igazoló bizonylatok I/5. (Egy per Ötödik) pont szerinti be nem mutatása esetén Bérbeadó köteles Bérlőt - következményekre figyelmeztetéssel - a teljesítésre írásban felszólítani. Ha Bérlő a felszólításnak 8 (Nyolc) napon belül nem tesz eleget, Bérbeadó 15 (Tizenöt) napon belül írásban felmondással élhet.
8. Bérlő kötelezettséget vállal a nemzeti vagyonról szóló 2011. évi CXCVI tv. 11. § (11) bekezdés rendelkezéseiben foglaltakra.
9. Bérbeadó gondoskodik:
a.) az épület karbantartásáról,
b.) az épület központi berendezéseinek állandó üzemképes állapotáról,
c.) az épület felújítása, illetőleg a vezetékrendszer meghibásodása miatt a lakáson belül szükséges munkák elvégzéséről.
10. Bérlő köteles gondoskodni a lakás burkolatainak, ajtóinak, ablakainak és a lakás berendezéseinek karbantartásáról, felújításáról, a lakás előtti közös használatú épületrész (folyosó, lépcsőház stb.) és a lakás előtti közterület tisztántartásáról. Az ezzel kapcsolatos költségek viselése Bérlőt terheli.
11. Bérlő a lakásbérleti szerződés fennállása alatt köteles életvitelszerűen a lakásban lakni. Bérlő a lakásból történő 2 (Kettő) hónapot meghaladó távollétét és annak időtartamát köteles írásban Bérbeadó részére bejelenteni. A 2 (Kettő) hónapot meghaladó indokolatlan távollét szerződésszegésnek minősül és megalapozza a bérleti szerződés felmondását. A távollét okának fennállását az orvos, a munkáltató, a tanintézet vezetőjének igazolásával, illetőleg más, hitelesnek elfogadható okirattal kell igazolni.
12. Bérlő és a vele együttlakó személyek a lakást rendeltetésszerűen, a szerződésben foglaltaknak megfelelően használhatják. A Bérbeadó a Magyar Polgári Törvénykönyvről szóló 2013. évi V. törvény (a továbbiakban: Ptk.) 6:333. § (2) bekezdése, a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény (a továbbiakban: Lakás tv.) és a Rendelet 11. §-a alapján jogosult ellenőrizni   évente két alkalommal - Bérlő szükségtelen háborítása nélkül, előzetes bejelentést követően – a rendeltetésszerű használatot, valamint a szerződésben foglalt kötelezettségek teljesítését. Bérlő arra alkalmas időben a lakásba történő bejutást biztosítani, és az ellenőrzést tűrni köteles.
13. A Bérlő a helyszíni ellenőrzési jegyzőkönyv aláírásával vállalja, hogy a nem rendeltetésszerű használatból eredő hiányosságokat a megadott határidőre teljesíti.  A Bérlő biztosítja a következő lakásellenőrzéshez való bejutást. A Bérlő tudomásul veszi, amennyiben a meghatározott határidőben a kötelezettségének nem tesz eleget, nem szünteti meg a jogellenes, szerződésszegő állapotot Bérbeadó haladéktalanul megindítja a jogszabályi előírásoknak megfelelően a bérleti szerződés megszüntetését.
14. Bérlő a lakásba házastársát, gyermekét, befogadott gyermekének gyermekét, valamint szülőjét Bérbeadó hozzájárulása nélkül is befogadhatja. Bérlő Bérbeadó írásbeli hozzájárulásával a lakásba befogadhatja élettársát és testvérét, ha azok saját lakással nem rendelkeznek. Bérbeadó hozzájárulása nélküli befogadás szerződésszegésnek minősül és megalapozza a lakásbérleti szerződés felmondását.
15. A bérleményben háziállat nem tartható Bérbeadó előzetes írásbeli hozzájárulása nélkül.
16. A lakásbérleti szerződés megszűnik, ha:
a.) Szerződő Felek a szerződést közös megegyezéssel megszüntetik,
b.) a lakás megsemmisül,
c.) az arra jogosult felmond, 
d.) Bérlő meghal és nincs a lakásbérleti jog folytatására jogosult személy,
e.) Bérlő a lakást elcseréli, 
f.) Bérlőt Magyarország területéről kiutasították,
g.) Bérlő lakásbérleti jogviszonyát a bíróság megszünteti,
h.) Bérlő lakásbérleti jogviszonya hatósági határozat folytán megszűnik,
i.) a szerződésben foglalt határozott idő letelik, vagy feltétel bekövetkezik.
17.  Bérbeadó részéről történő egyoldalú felmondással szűnik meg a szerződés, amennyiben
a) Bérlő írásos felszólítás ellenére nem tesz eleget a bérlemény használatával együtt járó, határidőben történő fizetési kötelezettségének,
b) Bérlő, vagy a vele együtt élő személyek, illetve az általuk az ingatlanba beengedett személy az együttélés követelményeivel ellentétes, botrányos, tűrhetetlen magatartást tanúsítanak,
c) Bérlő vagy a vele együtt élő személyek, illetve az általuk az ingatlanba beengedett személy a lakást, illetve felszerelési tárgyait nem rendeltetésszerűen használja, vagy a többi bérlőt akadályozza bérleményük rendeltetésszerű használatában,
d) Bérlő elmulasztja az őt terhelő karbantartási kötelezettséget,
e) Bérlő a lakást 2 (Kettő) hónapot meghaladó időre bejelentés és indokolás nélkül elhagyta,
f) Bérlő Bérbeadó írásos engedélye nélkül a bérleti szerződés 10. (Tízedik) pontjában megnevezetteken kívül más személyt befogad a bérleménybe,
g) Bérlő bármilyen jogcímen a bérlemény fekvése szerinti településen ingatlanhoz jut,
h) a lakás átalakításra, korszerűsítésre, lebontásra kerül,
i) Bérlő egyéb szerződésszegése esetén.
18. Ha Bérlő a szerződésben vállalt, vagy jogszabályban előírt egyéb lényeges kötelezettségét Bérbeadó által írásban megjelölt határidőben nem teljesíti, Bérbeadó a határidőt követő 15 (Tizenöt) napon belül írásban felmondással élhet.
19. Ha Bérlő vagy a vele együttlakó személyek magatartása szolgál a felmondás alapjául, Bérbeadó köteles Bérlőt - a következményekre figyelmeztetéssel - a magatartás megszüntetésére vagy megismétlésétől való tartózkodásra a tudomására jutástól számított 8 (Nyolc) napon belül írásban felszólítani. A felmondást az alapjául szolgáló magatartás folytatásától vagy megismétlésétől számított 8 (Nyolc) napon belül írásban kell közölni.
20. A felmondást nem kell előzetes felszólításnak megelőznie, ha a kifogásolt magatartás olyan súlyos, hogy Bérbeadótól a szerződés fenntartását nem lehet elvárni. A felmondást a tudomásra jutástól számított 8 (Nyolc) napon belül írásban kell közölni.
21. Bérlő és a vele együtt lakó személyek a bérleti szerződés bármely okból történő megszűnése után – kivéve, ha a szerződés érvényességi ideje meghosszabbításra kerül - elhelyezésre nem tarthatnak igényt, a bérleti jogviszonyt nem folytathatják. Bérbeadónak elhelyezési, illetve kártérítési kötelezettsége nincs.
22. Jelen szerződés a határozott idő elteltével vagy a feltétel bekövetkezésével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
23. Bérlő vállalja, hogy a bérleti jogviszony bármilyen jogcímen történő megszűnése esetén - ha jogszabály másként nem rendelkezik - sem maga, sem a vele együtt költözők, illetve együtt lakók stb. részére másik lakást, elhelyezést, illetve pénzbeli térítést nem igényel.
24. Bérlő, illetve Bérlővel együtt költöző személyek jogcím nélküli lakáshasználóvá válnak, ha a lakásbérleti szerződésben vállalt kötelezettségeiknek maradéktalanul nem tesznek eleget.
25. Bérbeadó részére a lakást jogcím nélkül használó lakáshasználati díjat köteles fizetni, amelynek mértéke:
· a jogcím nélküli használat első 2 (Kettő) hónapjában a lakásra megállapított lakbérrel azonos összeg, ezt követően
· további 10 (Tíz) hónapig annak kétszerese,
· 1 (Egy) éven túl annak háromszorosa.
26. Bérbeadó és Bérlő megállapodnak, hogy a lakást Bérlő teszi rendeltetésszerű használatra alkalmassá a beköltözéskor - kivéve a komfortfokozatnak megfelelő lakásberendezéseket - erre való tekintettel a lakás birtokba vételét követően a falfestés, mázolás elvégzésére Bérlő vállal kötelezettséget.
27. Bérlő jelen szerződés aláírásával feltétlen és visszavonhatatlan kötelezettséget vállal arra, hogy a bérleti szerződés akár a szerződésben, akár a Lakás törvényben szabályozott bármely okból történő megszűnése esetén az ingatlant azonnal, minden további feltétel nélkül Bérbeadó rendelkezésére bocsájtja, abból kiköltözik, a lakást kiüríti, és Bérbeadó birtokába visszaadja a bérleti jogviszony megszűnését követő napon.
28. Bérlő kötelezettséget vállal arra, hogy amennyiben a fentiek szerint birtokbaadási kötelezettségének határidőben nem tesz eleget, Bérbeadónak jogában áll az ingatlant birtokba venni, illetve erre vonatkozóan az illetékes hatóság előtt a végrehajtási eljárást megindítani. Erre tekintettel Bérlő jelen szerződés aláírásával feltétlenül és visszavonhatatlanul, időbeli korlátozás nélkül tűrési kötelezettséget vállal arra az esetre, ha Bérbeadó élni kíván tulajdonosi, illetve igényérvényesítési jogával.
29. Az épületek energetikai jellemzőinek tanúsításáról szóló tanúsítvány a lakásbérleti szerződés mellékletét képezi.
30. Szerződésben nem szabályozott kérdésekben a Ptk. törvény, a Lakás tv. valamint a Rendelet és az egyéb vonatkozó szakmai jogszabályok rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. A bérleti szerződés négy eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

Kiskőrös, 2026. szeptember ……..

Kiskőrös Város Önkormányzata,
mint Bérbeadó képviseletében:

	Domonyi László Mihály	Ekres-Szévald Barbara
	polgármester	bérlő
Ellenjegyzem:

                      dr. Turán Csaba
                              jegyző


15. napirend

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

Domonyi László polgármester értékelte a Kiskőrösi Szüret és Szlovák Nemzetiségi Napok rendezvényt. Megköszönte a szervezők, közreműködők segítségét. 

A továbbiakban elmondta, hogy 2026. szeptember 8. napján Szendrey Júlia Nap került megrendezésre, ahol dr. Gyimesi Emese Szendrey Júlia kutató, Artisjus-díjas irodalom és társadalomtörténész és Geszti Péter Artisjus és EMERTon-díjas dalszövegíró is részt vett, a rendezvény nagy sikert aratott, megköszönte a szervezést és a résztvevőknek a részvételt.
Felhívta a lakosság figyelmét, hogy 2026. szeptember 17. napján 18:00 órakor nyílt fórum kerül megrendezésre a kiskőrösi Biogázüzem ügyében a Petőfi Sándor Művelődési Központban. Jelen lesz Judák Zsolt országgyűlési képviselő, minden érdeklődőt szeretettel várunk. 

A polgármester tájékoztatta a lakosokat, hogy 2026. október 2. napján 14:00 órakor Idősek Napja kerül megrendezésre a Petőfi Sándor Művelődési Központ Színháztermében. Mindenkit szeretettel várnak.

A továbbiakban elmondta, hogy 2026. október 6-án az Aradi vértanúk halálának 177. évfordulója alkalmából a Petőfi Szülőház és Emlékmúzeum, a Krámer Alapítvány és Kiskőrös Város Önkormányzata megemlékezést tart. 18.00 órakor Emlékműsor a KSZC Kiskőrösi Wattay Technikum diákjainak előadásában, ünnepi beszédet mond Prof. dr. Hermann Róbert történész. 18.30-kor „Az élő vértanú” – Emlékezés Görgei Artúr honvédtábornokra. Kiállítás lesz Krámer Iván gyűjteményéből, megnyitja Prof. dr. Csikány Tamás történész. Kerekasztal-beszélgetést tartanak Görgei és az „áruló”- mítosz címmel, vezeti Pelyach István történész, beszélgetőtársak Prof. dr. Hermann Róbert, Prof. dr. Csikány Tamás és Krámer Iván történészek. Mindenkit szeretettel várnak.

Domonyi László polgármester elmondta, hogy 2026. október 10. napján a Szabadidőparkban a XVII. Kiskőrösi Kakaspörkölt Főző Fesztivál kerül megrendezésre. A színpadon egész napos programmal várják a rendezvényre látogatókat. Jelentkezni 2026. október 3. napjáig kiskorosi.kakasporkoltfozo@gmail.com címen lehet.

Felhívta a lakosság figyelmét, hogy a képviselő-testületi ülést követően a szokásokhoz híven szüretelnek a körforgalomban.

Filus Tibor képviselő elmondta, hogy sok jelzés érkezett hozzá, hogy a városban nagyon elszaporodott a királydinnye, véleménye szerint valamilyen megoldást kell találni a problémára. Vegyszeres kezelést javasoltak neki, valamint rendszeres nyírást, vágást annak érdekében, hogy visszafogják a növény terjedését.
Tájékoztatásul elmondta, hogy az őszi amatőr labdarúgó bajnokság elindult, keddi napokon 17:30-tól megtekinthetőek a mérkőzések. Sajnálattal közölte, hogy a pályán található, a villanyvezetékek tárolására használt szekrényt megrongálták. A héten ez javításra kerül.
Örömmel jelentette be, hogy a Kiskőrösi női felnőtt kézilabda csapat mégis indul a megyei első osztály bajnokságán ősszel.

Domonyi László polgármester az elhangzottakra reagálva elmondta, hogy a királydinnyével kapcsolatos probléma egyre gyakoribb, a teljes kiskőrösi határ egyik meghatározó gyomfajtája, jelzi a klímaváltozást, a vízhiányos területeket kedveli. A kerékpárutak fenntartója  a közút, a felelősséget nem akarja rájuk terhelni, felajánlja az Önkormányzat segítségét a gyom kiirtására.
A sporttelepen történő rongálás azt bizonyítja, hogy a sporttelepet este zárni kell, megakadályozva a további rongálást.
Gratulációját fejezte ki a kiskőrösi kézilabdásoknak, kiemelte Czérna Biankát, aki nagyon sok munkát fektetett abba, hogy idáig eljussanak.

Pohankovics András képviselő elmondta, hogy novemberben elültetésre kerül egy kőrisfa, Petőfi halálának emlékhelyén Fehéregyházán, elmondta, hogy aki szeretne csatlakozni a kezdeményezéshez az az Emlékmúzeumban megteheti.
Megköszönte a Kiskőrösi Vállalkozói Klub kitelepülését a Szüreti Napok keretein belül.

Szedmák Tamás képviselő röviden ismertette a nyár folyamán megvalósult programokat.

Barkóczi László képviselő felhívta a figyelmet, hogy szeptember 18-án elindul a jégkorong élet a városban az új jégcsarnokban, egész hétvégén jégkorong mérkőzések lesznek megtekinthetőek, ahova minden érdeklődőt szeretettel várnak.

További hozzászólás nem volt, így Domonyi László polgármester a nyilvános ülést 17.00 órakor bezárta.



Kmf.

Domonyi László		dr. Turán Csaba
polgármester		       jegyző

